marsh-mellow/assamese_wikipedia huggingface dataset:
সুজাতা বসন্ত মনোহৰ (, জন্ম-২৮ আগষ্ট ১৯৩৪) হৈছে ভাৰতৰ উচ্চতম ন্যায়ালয়ৰ প্ৰাক্তন ন্যায়াধীশ আৰু ভাৰতৰ ৰাষ্ট্ৰীয় মানৱ অধিকাৰ আয়োগৰ প্ৰাক্তন সদস্য -      - 

 প্ৰাৰম্ভিক জীৱন আৰু শিক্ষা 
সুজাতা মনোহৰৰ জন্ম হৈছিল এটা শক্তিশালী আইনী পটভূমিৰ পৰিয়ালত৷ তেওঁৰ পিতৃ কান্তিলাল ঠাকোৰেদাস দেশাই পিছলৈ গুজৰাটৰ উচ্চ ন্যায়ালয়ৰ দ্বিতীয় মুখ্য ন্যায়াধীশ হয় তেওঁ বম্বেৰ এলফিনষ্টন কলেজৰ পৰা স্নাতক ডিগ্ৰী লাভ কৰে আৰু তাৰ পিছত অক্সফৰ্ডৰ লেডী মাৰ্গাৰেট হললৈ যায়৷ তাত তেওঁ দৰ্শন, ৰাজনীতি আৰু অৰ্থনীতি পঢ়ে

 কৰ্মজীৱন 
অক্সফৰ্ডৰ পিছত তেওঁক লিংকন ইনৰ বাৰলৈ মাতি অনা হয় য'ত তেওঁ একেলগে বাৰ পৰীক্ষাৰ ১ আৰু ২ নং খণ্ডৰ সকলো গৱেষণা পত্ৰত উত্তীৰ্ণ হয়৷ তেওঁ ভাৰতলৈ উভতি আহি ১৯৫৮ চনত বম্বে উচ্চ ন্যায়ালয়ৰ মূলসুঁতিত অনুশীলন আৰম্ভ কৰে মূলতঃ বাণিজ্যিক বিষয়ৰ সৈতে তেওঁ মোকাবিলা কৰিছিল যদিও বহু পৰিয়ালৰ আইনী গোচৰো আইনী সাহায্য আঁচনিৰ অধীনত তেওঁ গ্ৰহণ কৰিছিল এইটো ভাৰতত আনুষ্ঠানিকভাৱে ৰাজ্যিক আইনী সাহায্য কাৰ্যসূচী হোৱাৰ আগৰ কথা৷ গতিকে তেওঁ স্বেচ্ছাই ৩০টাতকৈও অধিক বেচৰকাৰী সংস্থাৰ সৈতে জড়িত হৈ পৰিছিল

প্ৰায় ২০ বছৰীয়া অনুশীলনৰ পিছত (যত যথেষ্ট পৰিমাণৰ জনস্বাৰ্থ আৰু প্ৰ-বনো কাম কৰিছিল), ১৯৭৮ চনত তেওঁক বোম্বেৰ উচ্চ ন্যায়ালয়ৰ ন্যায়াধীশ হিচাপে নিযুক্তি দিয়া হয়৷ তেওঁ সেই আদালতৰ প্ৰথমগৰাকী মহিলা ন্যায়াধীশ ১৯৯৪ চনৰ জানুৱাৰী মাহত বোম্বাইৰ উচ্চ ন্যায়ালয়ৰ মুখ্য ন্যায়াধীশ হিচাপে তেওঁ নিযুক্তি লাভ কৰে৷ ১৯৯৪ চনৰ এপ্ৰিল মাহত তেওঁক কেৰেলা উচ্চ ন্যায়ালয়ৰ মুখ্য ন্যায়াধীশ হিচাপে বদলি জৰা হয়৷ তেওঁ পুনৰ সেই পদত অধিষ্ঠিত হোৱা প্ৰথমগৰাকী মহিলা হিচাপে পৰিগণিত হয় ১৯৯৪ চনৰ শেষৰ ফালে (নৱেম্বৰ) উচ্চ ন্যায়ালয়ৰ ন্যায়াধীশ হিচাপে তেওঁ ১৬ বছৰ কাম কৰাৰ পিছত তেওঁক ভাৰতৰ উচ্চতম ন্যায়ালয়ৰ ন্যায়াধীশ হিচাপে নিযুক্তি দিয়া হয়৷ ১৯৯৯ চনত তেওঁ অৱসৰ গ্ৰহণ কৰে

তেওঁ ন্যায়াধীশ হিচাপে ৰাজনৈতিক আৰু ৰাজহুৱা হেঁচা অতিক্ৰম কৰি আইনৰ সপক্ষে শক্তিশালী স্বাধীন স্থিতি গ্ৰহণ কৰিছিল৷ এটা গোচৰত ভাৰতৰ সঁহাৰিমূলক কাৰ্যসূচীৰ এটা দিশৰ সাংবিধানিকতা সম্পৰ্কে সিদ্ধান্ত লবলৈ তেওঁক আহ্বান জনোৱা হৈছিল সেই সময়ৰ চৰকাৰে বিশ্ববিদ্যালয়সমূহে গৱেষণামূলক ডিগ্ৰীত নামভৰ্তিৰ বাবে কোটাৰ ব্যৱস্থা ৰূপায়ণ কৰিব লাগে বুলি প্ৰস্তাৱ আগবঢ়াইছিল৷ ইয়াৰ অৰ্থ আছিল যে উপলভ্য স্থানসমূহ কেৱল তেওঁলোকৰ যোগ্যতাৰ ওপৰত ভিত্তি কৰি নহয়, তেওঁলোকৰ জাতি আৰু ধৰ্মৰ ওপৰত ভিত্তি কৰিহে ছাত্ৰ-ছাত্ৰীসকলৰ মাজত ভগাই দিয়া হব৷ কিছুমান স্বাৰ্থজড়িত গোটৰ তীব্ৰ প্ৰতিক্ৰিয়া সত্ত্বেও ন্যায়াধীশ মনোহৰে এই কথাটো অসাংবিধানিক বুলি ৰায় দিয়ে৷ ইয়াৰ প্ৰতিক্ৰিয়া হিচাপে ৰাজহুৱা স্থানত তেওঁৰ প্ৰতিমূৰ্তি জ্বলাই দিয়া হয়

অৱসৰৰ পিছত তেওঁ ৰাষ্ট্ৰীয় মানৱ অধিকাৰ আয়োগত নিযুক্তি লাভ কৰে 

 বঁটা-সন্মান 
অক্সফৰ্ডৰ লেডী মাৰ্গাৰেট হলৰ সন্মানীয় সভ্য আৰু লণ্ডনৰ লিংকন ইনৰ সন্মানীয় বেঞ্চাৰ তেওঁ অক্সফৰ্ড ইউনিভাৰ্চিটি কমনৱেলথ ল জাৰ্নেলৰ পৃষ্ঠপোষক
তথ্যসূত্ৰ
শ্ৰেণী:ন্যায়াধীশ
শ্ৰেণী:গুজৰাটৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:অধিবক্তা
সুজাতা মহপাত্ৰা ( ; জন্ম: ২৭ জুন ১৯৬৮) এগৰাকী ভাৰতীয় শাস্ত্ৰীয় নৃত্যশিল্পী আৰু ওডিচি নৃত্য শৈলীৰ শিক্ষয়িত্ৰী

প্ৰাৰম্ভিক জীৱন আৰু পটভূমি
সুজাতা মহাপাত্ৰাৰ জন্ম ওডিশাৰ বালেশ্বৰত এখন হিন্দু কৰণ পৰিয়ালত হৈছিল তেওঁ সৰুৰে পৰা গৰাকী গুৰু সুধাকৰ সাহুৰ পৰা ওডিশী নৃত্য শিকিবলৈ আৰম্ভ কৰিছিল

১৯৮৭ চনত, তেওঁ ভুবনেশ্বৰ, ওডিশালৈ আহে আৰু ওডিশী ৰিচাৰ্চ চেণ্টাৰত পদ্ম বিভূষণ গৰু কেলুচৰণ মহাপাত্ৰাৰ তত্বাৱধানত প্ৰশিক্ষণ লৈ অধিক নৃত্য শিক্ষাৰ উন্নতি সাধন কৰে তেওঁ গৰু কেলুচৰণ মহাপাত্ৰাৰ পুত্ৰ ৰতিকান্ত মহাপাত্ৰাৰ সৈতে বিবাহপাশত আবদ্ধ হয়

তেওঁৰ জীয়াৰী প্ৰীতিশা মহাপাত্ৰাও এগৰাকী ওডিশী নৃত্যশিল্পী

নৃত্যজীৱন আৰু অৱদান
সুজাতা মহাপাত্ৰাই ওডিশাৰ বিভিন্ন অনুষ্ঠানত সাহুৰ নৃত্যদলৰ সৈতে ওডিশী শাস্ত্ৰীয় আৰু লোকনৃত্য প্ৰদৰ্শন কৰাৰ জৰিয়তে নিজৰ নৃত্যযাত্ৰা আৰম্ভ কৰিছিল গুৰু কেলুচৰণ মহাপাত্ৰাৰ তত্বাৱধানত, তেওঁৰ নৃত্যশৈলীৰ বিকাশ ঘটে, আৰু তেওঁ নিজৰ প্ৰজন্মৰ শ্ৰেষ্ঠ ওডিশী নৃত্যশিল্পীসকলৰ অন্যতম হিচাপে পৰিণত হয়

সুজাটা মহাপাত্ৰাই ভাৰতৰ লগতে বিদেশতো একক নৃত্যশিল্পী আৰু তেওঁৰ শহুৰেক গুৰু কেলুচৰণ মহাপাত্ৰাই প্ৰতিষ্ঠা কৰা সৃজন নৃত্য দলৰ আগশাৰীৰ সদস্য হিচাপে অনুষ্ঠান পৰিৱেশন কৰে 

তেওঁ ওডিশী নৃত্য শিক্ষাদানতো সক্ৰিয়ভাৱে জড়িত হৈ আছে তেওঁ 'শৃজন' (ওডিশী নৃত্যবাসা)ৰ মুখ্য অধ্যক্ষা 'শৃজন' হৈছে ওডিশী নৃত্যৰ অন্যতম প্ৰধান প্ৰতিষ্ঠান আৰু ইয়াক গুৰু কেলুচৰণ মহাপাত্ৰাই প্ৰতিষ্ঠা কৰিছিল তদুপৰি, তেওঁ উত্কল বিশ্ববিদ্যালয়ৰ পৰা ওৰিয়া সাহিত্যত স্নাতকোত্তৰ ডিগ্ৰী লাভ কৰিছে আৰু ভুবনেশ্বৰৰ ওডিশী ৰিচাৰ্চ চেণ্টাৰত গৱেষণা কৰি গৈছে

জুলাই ২০১১ চনত, তেওঁ নিজৰ জন্মস্থান বালেশ্বৰত "গুৰু কীৰ্তি শৃজন" নামৰ এখন ওডিশী প্ৰতিষ্ঠান খুলিছিল

বঁটা
সংগীত নাটক অকাডেমী বঁটা, ২০১৭ চনত
কৃষ্ণ গণ সভাৰ পৰা নৃত্য চূড়ামণি, চেন্নাই, ২০১৪ 
মহাৰী বঁটা, পংকজ চৰণ ওডিছি ৰিচাৰ্চ ফাউণ্ডেশ্যন
দ্বিতীয় সঞ্জুক্ত পানীগ্ৰহী বঁটা, চিত্ৰ কৃষ্ণমূৰ্তি ৱাশ্বিংটন ডি.চি.
আদিত্য বিৰলা কলা কিৰণ বঁটা, মুম্বাই
ৰাজা ফাউণ্ডেশ্যন বঁটা, দিল্লী
ভাৰতৰ আশা, ২০০১ চন
নৃত্য ৰাগিনী, পুৰী, ২০০২
বৈশাখী বঁটা
প্ৰাণ নট সন্মান
অভি নন্দিকা, পুৰী, ২০০৪
ভীমেশ্বৰ প্ৰতিখা সন্মান, ২০০৪
ৰাজা বঁটা, ২০০৮
দূৰদৰ্শনৰ শীৰ্ষ গ্ৰেড শিল্পী আইচিচিআৰত অসাধাৰণ শ্ৰেণীৰ শিল্পী 

লগতে চাওক
নৃত্যত ভাৰতীয় মহিলা

তথ্য সূত্ৰ
সুজাতা মেহতা  এগৰাকী প্ৰাক্তন ভাৰতীয় বৈদেশিক সেৱাৰ বিষয়া আৰু কেন্দ্ৰীয় লোকসেৱা আয়োগৰ প্ৰাক্তন সদস্য

ব্যক্তিগত জীৱন
১৯৫৭ চনৰ ৩০ মাৰ্চত সুজাতা মেহতা জন্ম হৈছিল তেওঁ ৰাজনীতি বিজ্ঞানত বিষয়ত    (.) ডিগ্ৰী লাভ কৰে ইয়াৰ পিচত
১৯৮০ চনত ভাৰতীয় বৈদেশিক সেৱাত যোগদান কৰে:..?0394?000 

কৰ্ম জীৱন
সুজাতা মেহতা ১৯৮০ চনৰ কেডাৰৰ ভাৰতীয় বৈদেশিক সেৱাৰ বিষয়া আছিল তেওঁ ১৯৮২ চনৰ আগষ্টৰ পৰা ১৯৮৪ চনৰ ফেব্ৰুৱাৰী মাহলৈকে মস্কোত থকা ভাৰতৰ দূতাবাসত তৃতীয় সচিব হিচাপে কাৰ্যনিৰ্বাহ কৰিছিলতেওঁ ৰাষ্ট্ৰসংঘত ভাৰতৰ স্থায়ী মিছন ঢাকাত ভাৰতীয় মিছনৰ দায়িত্ব পালন কৰিছিল আৰু স্পেইনত ভাৰতৰ ৰাষ্ট্ৰদূত হিচাপেও কাৰ্যনিৰ্বাহ কৰি আহিছিল ৰাষ্ট্ৰসংঘতো তেওঁক ডেপুটি হিচাপে নিযুক্তি দিয়া হৈছিল সুজাতা মেহতাই জেনেভাত ৰাষ্ট্ৰসংঘৰ নিৰস্ত্ৰকৰণ সন্মিলনত ভাৰতৰ ৰাষ্ট্ৰদূত হিচাপে আৰু তাৰ স্থায়ী প্ৰতিনিধি হিচাপে কাৰ্যনিৰ্বাহ কৰিছিল তেওঁ বৈদেশিক পৰিক্ৰমা মন্ত্ৰালয়ত নিয়ুক্ত হৈ ভাৰতৰ বৈদেশিক নীতি গঠনত আৰু কূটনৈতিক সম্পৰ্ক উন্নত কৰিবলৈ নেতৃত্ব প্ৰদান কৰিছিল আৰু প্ৰধানমন্ত্ৰীৰ কাৰ্যালয়তো বিভিন্ন পদবীত কাৰ্যনিৰ্বাহ কৰি গুৰুত্বপূৰ্ণ ভূমিকা পালন কৰিছিল

চুজাতা মেহতাক তেওঁৰ অৱসৰৰ প্ৰায় এক মাহ পূৰ্বে কেন্দ্ৰীয় লোকসেৱা আয়োগৰ সদস্য হিচাপে নিযুক্তি দিয়া হৈছিল ফলত তেওঁ ভাৰতীয় বৈদেশিক সেৱা  পৰিত্যাগ কৰে আৰু ২০১৭ চনৰ ২১ ফেব্ৰুৱাৰী তাৰিখে  ৰ সদস্য হিচাপে শপত গ্ৰহণ কৰে তেওঁ ২০২৩ চনৰ, ৩০ মাৰ্চ  তাৰিখলৈকে এই পদত কাৰ্যনিৰ্বাহ কৰিছিল

তথ্য সূত্ৰ
সুজাথা মোহন এগৰাকী ভাৰতীয় নেপথ্য গায়িকা, যি মালয়ালম, তামিল আৰু তেলুগু চিনেমাত গীত গাই জনপ্ৰিয় হৈ পৰিছে কানাড়া, বদাগা, হিন্দী আৰু মাৰাঠী আৰু অন্য ভাষাৰ চিনেমাৰ বাবেও তেওঁ গীত গাইছে ২০২১ চনলৈকে তেওঁ ১০,০০০ তকৈ অধিক গীত ৰেকৰ্ডিং কৰিছিল
ব্যক্তিগত জীৱন
সুজাথা মোহন ভাৰতে স্বাধীনতা লাভ কৰাৰ পিছত পূৰ্বৰ ট্ৰাভাংকুৰকোচিন ৰাজ্যৰ প্ৰথম মুখ্যমন্ত্ৰী পৰাভূৰ টি কে নাৰায়ণ পিল্লাইৰ নাতিনী তেওঁৰ পিতৃ প্ৰয়াত ডাঃ বিজয়েন্দ্ৰ সুজাথাৰ দুবছৰ বয়সতে মৃত্যু হয় তেওঁ এৰ্নাকুলামৰ ছেইণ্ট টেৰেছা কলেজৰ পৰা অৰ্থনীতি বিষয়ত স্নাতক ডিগ্ৰী লাভ কৰে ১৯৮১ চনৰ ৯ মে'ত ড ভি কৃষ্ণ মোহনৰ সৈতে তেওঁৰ বিবাহ হয় তেওঁৰ একমাত্ৰ কন্যা শ্বেতা মোহনও এগৰাকী গায়িকা ৰাধিকা থিলক আৰু জি বেনুগোপাল তেওঁৰ খুলশালীয়েক
কৰ্মজীৱন
সত্তৰৰ দশকত পঢ়াশালিত থকা কালতেই বেবী সুজাথা নামেৰে সুজাথাই খ্যাতি লাভ কৰিছিল; তেওঁ নিয়মিতভাৱে সমগ্ৰ বিশ্বতে কে জে য়েছুডাছৰ সৈতে তেওঁৰ মঞ্চ শ্বত গান গাইছিল ষষ্ঠ শ্ৰেণীত পঢ়ি থাকোঁতে তেওঁৰ প্ৰথম গীত "কান্নেজুথী পট্টুথ'ট্টু" ৰেকৰ্ডিং কৰা হৈছিল ১৯৭৫ চনৰ মালয়ালম চিনেমা টুৰিষ্ট বাংলোৰ বাবে এম কে অৰ্জুনে ৰচনা কৰিছিল এই গীতটো শ্যামৰ বাবে কামম ক্ৰোধম মহম আৰু সলিল চৌধুৰীৰ তত্ত্বাৱধানত  অপৰাধী ছবিৰ বাবে গীত ৰেকৰ্ডিং কৰিছিল এই সময়ছোৱাত সুৰকাৰ এম জি ৰাধাকৃষ্ণনে তেওঁক বহুতো চলচ্চিত্ৰৰ বাহিৰৰ গীত ৰেকৰ্ডিং কৰিবলৈ বাধ্য কৰাইছিল; ইয়াৰ ভিতৰত আটাইতকৈ বেছি হিট গীত আছিল  ওদাক্কুজাল ভিলি৷

ইল্লয়াৰাজৰ হামীৰ কল্যাণী ৰাগত সুৰ কৰা কবিকুইল (১৯৭৭)ৰ "কাধল ওভিয়াম কাণ্ডেইন" গীতৰ জৰিয়তে তামিল ভাষাত নিজৰ প্ৰৱেশ ঘটায় যদিও এই গীটটো ছবিখনত অন্তৰ্ভুক্ত কৰা হোৱা নাছিল তামিল ভাষাত তেওঁৰ প্ৰথম মুক্তি পোৱা গীতটো আছিল তামিল ছবি গায়ত্ৰী (১৯৭৭)ৰ "কলাই পানীয়ল"; য'ত ইল্লয়াৰাজাৰ সংগীতেৰে শ্ৰীদেৱী আৰু ৰজনীকান্তই অভিনয় কৰিছিল জনী, কবিকুইল আৰু ইলামাই কোলাংগালত ইল্লয়াৰাজাৰ বাবে গীত গাইছিল ১৯৮১ চনত বিয়াৰ পিছত প্লেবেক গায়কীৰ পৰা সাময়িক অৱসৰ লয় ১৯৮৮ চনত কদাথানদন আম্বাদীৰ জৰিয়তে সফল প্ৰত্যাৱৰ্তন ঘটায়, তাৰ পিছত হিট ছবি হয় চিথৰাম

১৯৮০ চনৰ শেষৰ ফালে এ আৰ ৰহমানৰ বাবে এড জিংগল গাইছিল তাৰ পিছত ৰহমানে তেওঁক ১৯৯২ চনৰ মণি ৰত্নমৰ ছবি ৰোজাৰ "পুধু ভেল্লাই মাঝাই" গাবলৈ বাধ্য কৰাইছিল, যিটো গীত ভাৰতৰ অন্যতম জনপ্ৰিয় গীত হৈ পৰিছিল "কধল ৰোজা" গীতটিৰ বেকিং কণ্ঠও সুজাথাই পৰিৱেশন কৰে তেওঁৰ আন আন হিট গীতো আছে, ইয়াৰে উল্লেখযোগ্য হল, ৰহমানৰ সৈতে পুধিয়া মুগাম (১৯৯২), জেণ্টলমেন (১৯৯৩), জিন্স আৰু মিনছাৰা কানাভু (১৯৯৭)কে ধৰি আদি ছবিৰ ইয়াৰ উপৰিও চোৰ চোৰ ছবিৰ "দিল হায় চনম", তাল ছবিৰ "ইছক বিনা", পুকাৰৰ "হায় জানা" আৰু আৰ্থৰ "ইশ্বৰ আল্লাহ" আদি কিছু গীত হিন্দী ভাষাত ৰেকৰ্ডিং কৰিছে৷ তদুপৰি কভি না কভিৰ এ আৰ ৰহমান সুৰাৰোপিত "তুম হো মেৰী নিগাহোম" গীতটোৰ বাবে কণ্ঠদান কৰিছিল এ আৰ ৰহমানৰ সংগীত পৰিচালনাত তেওঁৰ বহু উল্লেখযোগ্য আৰু সফল গীত গাইছে তেওঁৰ মুক্ত  কণ্ঠই তেওঁক বিপুল সংখ্যক অনুৰাগী আনি দিছে
বাহ্যিক সংযোগ

'  
 '  

তথ্য সূত্ৰ

শ্ৰেণী:ভাৰতীয় নাৰী
শ্ৰেণী:কণ্ঠশিল্পী
শ্ৰেণী:জীৱিত ব্যক্তি
সুজাতা ৰামদ'ৰাই (জন্ম-১৯৬২)      ,  2018-12-01. হৈছে এগৰাকী বীজগণিতীয় সংখ্যাৰ তত্ত্ববিদ তেখেতক জনা যায় ইৱাশ্বাৱা তত্ত্বলৈ আগবঢ়োৱা অৱদানৰ বাবে তেখেত কানাডাৰ ব্ৰিটিছ কলম্বিয়া বিশ্ববিদ্যালয়ৰ অংকৰ এগৰাকী অধ্যাপক আৰ "কানাডাৰ গৱেষণা পদ"ৰো (  ) অধিকাৰীতেখেত "টাটা ইনষ্টিটিউট অৱ ফাণ্ডামেণ্টেল ৰিচাৰ্ছ"ৰ এগৰাকী ভূতপূৰ্ব অধ্যাপক আছিল 

শিক্ষা
বাংগালোৰৰ ছেইণ্ট জোছেফ কলেজৰ পৰা তেখেতে ১৯৮২ চনত বিজ্ঞান শাখাত স্নাতক ডিগ্ৰী অৰ্জন কৰে তাৰপিছত ১৯৮৫ চনত আন্নামলাই বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰে ইয়াৰ পিছত তেখেতে "টাটা ইনষ্টিউট অৱ ফাণ্ডামেণ্টেল ৰিছাৰ্ছ"ত গৱেষণা কৰিবলৈ যায় ১৯৯২ চনত তেখেতে ৰমন পৰিমালাৰ অধীনত গৱেষণা শেষ কৰি ডক্টৰেট ডিগ্ৰী অৰ্জন কৰে তেখেতৰ গৱেষণা-পুথিৰ নাম আছিল "প্ৰকৃত পৃষ্ঠ আৰু প্ৰকৃত জ্যামিতিৰ উইট গোট (       ) 
কেৰিয়াৰ
প্ৰথমে ৰামদ'ৰাইয়ে "উপবৃত্তাকাৰ বক্ৰৰেখাৰ চতুৰ্কণীয় ৰূপ আৰু গাণিতিক জ্যামিতিৰ বীজগণিতীয় তত্ত্ব"ত কাম কৰে সহযোগী জন এইছ কোটছ, ফুকায়া, কাজু্য়া কাটু, আৰু ভেংকাজবৰ লগ লাগি তেখেতে ইৱাশ্বাৱা তত্ত্বৰ মূল ধাৰণাটোৰ এক ক্ৰম-বিনিময়শূন্য পদ্ধতি নিৰ্ণয় কৰে তেওঁলোকৰ এই কৰ্মৰ ভেটিতেই বিষয়টোৰ ভেটিটো নিৰ্ভৰ কৰিছে   ইৱাশ্বাৱা তত্ত্বৰ মূলটো জাপানী গণিতজ্ঞ কেনকিছি ইৱাশ্বাৱাৰ অৱদান:.-----

তেখেতে পুণেস্থিত ভাৰতীয় বিজ্ঞান শিক্ষা আৰু গৱেষণাত এটা সহকাৰী অধ্যাপকৰ পদ অলঙ্কৃত কৰে

স্বামী শ্ৰীনিবাসন ৰামদ'ৰাই আৰু ভাৰতীয় গণিত-বিষয়ক লেখক ভি.এছ. শাস্ত্ৰীৰ লগ লাগি তেখেতে অন্ধ্ৰপ্ৰদেশৰ চিট্টোৰত "ৰামানুজন গণিত উদ্যান"লৈ বিত্তীয় সহযোগিতা আগবঢ়ায় আৰু সেইখনৰ স্থাপনতো আংশিকভাৱে জড়িত হৈ পৰে সেই উদ্যানখনে ভাৰতীয় গণিতলৈ শ্ৰদ্ধা জনোৱাৰ লগতে প্ৰখ্যাত ভাৰতীয় গণিতজ্ঞ শ্ৰীনিবাস ৰামানুজনৰ প্ৰতি উৎসৰ্গিত তেখেত বহুকেইটা আন্তঃৰাষ্ট্ৰীয় গৱেষণা প্ৰতিষ্ঠান যেনে- "উচ্চতৰ গৱেষণাৰ প্ৰচাৰৰ ইণ্ডো-ফৰাচী কেন্দ্ৰ", "বাঁফ আন্তৰাষ্ট্ৰীয় গৱেষণা কেন্দ্ৰ" আদি ২০০৭ চনৰ পৰা ২০০৯ চনৈলেক তেখেত ৰাষ্ট্ৰীয় জ্ঞান সমিতিৰ এগৰাকী সদস্য আছিল তেখেত বৰ্তমান প্ৰধানমন্ত্ৰীৰ বৈজ্ঞানিক উপদেষ্টা সমিতিৰ এগৰাকী সদস্য (২০০৯ চনৰ পৰা) লগতে ৰাষ্ট্ৰীয় উদ্ভাৱন পৰিষদৰো এগৰাকী সদস্যা:.-----    .   গণিত চৰাৰ উপদেষ্টা মণ্ডলীৰো তেখেত এগৰাকী সদস্যা:.-

বঁটা আৰু সন্মান
আইচিটিপি ৰামানুজন বঁটা লাভ কৰা তেখেত প্ৰথমগৰাকী ভাৰতীয় গণিতজ্ঞ সেই সন্মান তেখেতে লাভ কৰে ২০০৬ চনত ইয়াৰোপৰি তেখেতে ২০০৪ চনত শান্তি স্বৰূপ ভাটনাগৰ বঁটা(বৈজ্ঞানিক ক্ষেত্ৰত ভাৰত চৰকাৰৰ সৰ্বোচ্চ সন্মান) লাভ কৰে

২০২০ চনত কানাডাৰ গাণিতিক সমাজে সুজাতা ৰাম'দৰাইকক্ৰেইজাৰ-নেলছন বঁটাৰে(2020 - )সন্মানীত কৰাৰ কথা ঘোষণা কৰে গণিতৰ জগতলৈ আগবঢ়োৱা বিশেষ অৱদানৰ বাবে তেখেতলৈ এই বঁটাটো আগবঢ়োৱা হ'ব ২০২০ চনৰ ৫-৮ জুনলৈকে অট'ৱাৰ অণ্টৰিঅ'ত হ'বলগীয়া অনুষ্ঠানত সুজাতা ৰামদ'ৰায়ে এই উল্লেখযোগ্য বঁটাটো গ্ৰহণ কৰি এক বক্তৃতাও প্ৰদান কৰিব

সম্পাদকীয় পদসমূহ
 পৰিচালন সম্পাদক, ইণ্টাৰনেশ্যনেল জাৰ্নেল অৱ নাম্বাৰ থিয়ৰি
 সম্পাদক,ৰামানুজন গাণিতিক সমাজৰ পত্ৰিকা
 সহযোগী সম্পাদক, এক্সপজিছনছ্ মেথেমেটিকা

তথ্যসূত্ৰ

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:ভাৰতীয় গণিতজ্ঞ
শ্ৰেণী:ভাৰতীয় মহিলা গণিতজ্ঞ
শ্ৰেণী:জীৱিত ব্যক্তি
শ্ৰেণী:শান্তি স্বৰূপ ভাটনাগৰ বঁটা বিজয়ী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
সুজিত দাস () অসমৰ নগাঁও জিলাত জন্মগ্ৰহণ কৰা এগৰাকী সমকালীন ভাৰতীয় চিত্ৰশিল্পী

জন্ম আৰু শিক্ষা
১৯৮০ চনৰ ১১ ডিচেম্বৰত নগাঁও চহৰত শিল্পী সুজিত দাসৰ জন্ম হয় তেওঁ কামাখ্যা চন্দ্ৰ দাস আৰু ক্ষমা দাসৰ সন্তান নগাঁও বঙালী প্ৰাথমিক বালক বিদ্যালয়ৰ পৰা স্কুলীয়া প্ৰাথমিক শিক্ষা গ্ৰহণ কৰে তেওঁ নগাঁও বঙালী উচ্চতৰ মাধ্যমিক বিদ্যালয়ৰ পৰা হাইস্কুলীয়া শিক্ষা সম্পূৰ্ণ কৰি নগাঁৱৰ  বাণিজ্য মহাবিদ্যালয়ত অধ্যয়ন কৰে তদুপৰি তেওঁ অসম ইনষ্টিটিউট অৱ ইলেক্ট্ৰনিকছৰ পৰা ইলেক্ট্ৰনিক ইঞ্জিনিয়াৰিংত ডিপ্লমা আৰু গণসংযোগত স্নাতক ডিগ্ৰী লাভ কৰিছে তেওঁ বিশিষ্ট শিল্পী প্ৰণৱ বৰুৱাৰ নিৰ্দেশনাত নগাঁৱৰ ৰূপৰং স্কুল অৱ ড্ৰয়িং এণ্ড পেইণ্টিঙৰ পৰা     লাভ কৰে    . ..   5  2022.
কৰ্মজীৱন
তেওঁ অসমৰ পুথিচিত্ৰ তথা সত্ৰীয়া অনুচিত্ৰলৈ দেশে বিদেশে চিত্ৰ প্ৰদৰ্শনী কৰিছে তাৰ ভিতৰত 2020   , , 2019-   , (), 2019-  , (), 2019-   ,  (), 2018-    , , 2018 - ,  , 2017-  ,  (), 2016 -   ,  (), 2016 -    ,  ( ), 2016- -  ,  (), 2016- -    () 2015-  , ..  ( ), 2015-   ,  (), 2015-,  , 2014 -    , , 2014-  , , 2012-  ' , 2004-  ,  2003-         ,  2003-         ,  আদি কেইবাটাও ৰাষ্ট্ৰীয় আৰু আন্তঃৰাষ্ট্ৰীয় মঞ্চত প্ৰদৰ্শিত হৈছিল দাসে ২০০২ চনত ললিত কলা পৰিষদ, বিশাখাপট্টনমৰ পৰা ললিত কলা পৰিষদ বঁটা লাভ কৰে ২০০৯ চনত ভাৰত চৰকাৰৰ যুৱ পৰিক্ৰমা আৰু ক্ৰীড়া মন্ত্ৰালয়ৰ অধীনৰ অমৃতসৰ (পাঞ্জাৱ)ত শ্ৰেষ্ঠ যুৱ শিল্পীৰ ৰাষ্ট্ৰীয় বঁটাৰে সন্মানিত হয়   .    5  2022. উত্তৰ পূৰ্বাঞ্চলৰ পৰা তেওঁ প্ৰথমে এই বঁটা লাভ কৰিছিল সূক্ষ্ম কলাৰ ক্ষেত্ৰত তেওঁৰ অসাধাৰণ কৃতিত্বৰ বাবে নেপাল চৰকাৰে এভাৰেষ্ট বঁটাও প্ৰদান কৰে 

২০১০ চনত তেওঁ গিনিজ বুকত প্ৰৱেশ কৰাৰ লক্ষ্যৰে চক এটুকুৰাত এক ইঞ্চিৰ দুৰ্গা মূৰ্তি নিৰ্মাণ কৰিছিল     .       5  2022.
এই মূৰ্তিটোক ১০টা ৰাষ্ট্ৰীয় আৰু আন্তঃৰাষ্ট্ৰীয় অভিলেখ পুথি সংস্থাই বিশ্বৰ আটাইতকৈ সৰু দুৰ্গা মূৰ্তি হিচাপে স্বীকৃতি দিছে ২০১২ চনৰ ১৯ জুন তাৰিখে বিশ্বৰ ২৮ ফুট দৈৰ্ঘ্য, ৪.৪ ফুট বহল আৰু ২২কিলো ওজনৰ সৰ্ববৃহৎ পেইণ্ট ব্ৰাছৰ সহায়ত সুজিতে কেনভাছত মহাত্মা গান্ধী, শ্বহীদ ভগত সিং আৰু বিষ্ণুপ্ৰসাদ ৰাভাৰ প্ৰতিকৃতি সফলতাৰে অংকন কৰাৰ বাবে তেওঁ নাম গিনিজ বুকত অন্তৰ্ভুক্ত হয়   -   .     5  2022.   -   . :...      5  2022. .     5  2022. .       5  2022.

লণ্ডন ৱৰ্ল্ড ৰেকৰ্ডছ ইউনিভাৰ্চিটিয়ে ২০১৩ চনৰ ২৭ ফেব্ৰুৱাৰীত নতুন দিল্লীৰ ইন্দিৰা গান্ধী কলা কেন্দ্ৰত অনুষ্ঠিত এক অনুষ্ঠানত তেওঁৰ অসাধাৰণ কৃতিত্বৰ বাবে আন্তৰ্জাতিক শিল্পী সন্মান প্ৰদান কৰে 

তেওঁ 2021 বৰ্ষত ভাৰত চৰকাৰৰ  শান্তিনিকেতন আৰু 2022 ত  কলকাতাত অসমৰ পুথিচিত্ৰৰ কৰ্মশালাত অংশ লয়  .  .   5  2022. ইয়াৰ বাহিৰে 2022  , , 2020-    , , 2019-   , , 2019-    , 2018 -   , , 2018-   , , 2017- ,  (), 2017-   , , 2016 -  , , , 2016   ,  (), 2016-       , , 2015-  , , 2009-    , , .   আদিত চিত্ৰকলাৰ কৰ্মশালাত অংশ লয় 
বঁটা
অসমৰ পুথিচিত্ৰৰ বাবে ভাৰত চৰকাৰৰ সাংস্কৃতিক মন্ত্ৰনালয়ৰ অধীনত  ৰ   2014-15         লাভ কৰে:...2014-1516.06.2017.
     2014-15        . ...   5  2022.

উল্লেখনীয় কৰ্মৰাজি
পুথিচিত্ৰ শিল্পী সুজিত দাসৰ প্ৰচেষ্টাত নগাঁৱত 'আৰ্ট ভিলেজ' নামৰ আৰ্ট গেলেৰী, মিউজিয়াম গড় লৈ উঠিছে:...
  '   .   7  2022. ১১ বছৰ ধৰি তেওঁ অসমীয়া শিশু কমিকছ ৰংমনত ব্যাখ্যাচিত্ৰ আঁকিছে তেওঁ ১৯৯৯ চনৰ পৰা নগাঁৱৰ জ্যোতি চিত্ৰাংকন বিদ্যালয়ৰ অধ্যক্ষ হিচাপে দায়িত্ব পালন কৰি আছে 

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমৰ চিত্ৰশিল্পী
সুজিতা দাস () অসমৰ এগৰাকী অনাতাঁৰ ঘোষক (ৰেডিঅ জকি) তেওঁ জনপ্ৰিয়ভাৱে আৰ. জে সুজিতা নামেৰে পৰিচিত তেওঁ ৯২.৭ বিগ এফ এম গুৱাহাটীত অনাতাঁৰ ঘোষক হিচাপে ১৫ বছৰ কাম কৰা জ্যেষ্ঠতম ৰেডিঅ ঘোষক৷ তেওঁ ৯২.৭ বিগ এফ এমৰ দুপৰৰে ৰদালি অনুষ্ঠানৰ বাবে অসমৰ আটাইতকৈ জনপ্ৰিয় ৰেডিঅ জকি আছিল দৈনিক অনুষ্ঠান দুপৰৰে ৰদালিৰ লগতে শ্ৰোতাসকলক ১ বজাৰ পৰা ৩ বজালৈ অসমীয়া ৰীতি-নীতি আৰু পৰম্পৰাৰ সৈতে জড়িত শনিবাৰৰ বিশেষ অনুষ্ঠান- অসমৰ সুৱদি মাত চলায় ২০১৭ চনত অসমৰ তদাৰক ৰাজ্যপাল বানৱাৰীলাল পুৰোহিতৰ উপস্থিতিত জনপ্ৰিয় অসমীয়া আলোচনী মায়াৰ দ্বাৰা তেওঁক শ্ৰেষ্ঠ ৰেডিঅ জকি বঁটা প্ৰদান কৰা হৈছিল

ৰেডিঅত অৱদানৰ বাবে তেওঁ ইণ্ডিয়া ৰেডিঅ ফৰামৰ দ্বাৰা মষ্ট পপুলাৰ আৰ জে অৱ দ্য ইয়াৰ ২০১৯ (      -2019) লৈ মনোনীত হৈছিল

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
সুতপা চক্ৰৱৰ্তী (, জন্ম: ১১ ছেপ্টেম্বৰ ১৯৯১) এগৰাকী ভাৰতীয় কবি আৰু সাহিত্যিক ২০২৪ চনত তেওঁ দেৰাজে হলুদ ফুল, গতজন্ম শীৰ্ষক কাব্যগ্ৰন্থৰ বাবে বাংলা ভাষাৰ সাহিত্য অকাডেমি যুৱ বঁটা লাভ কৰে ইয়াৰ লগে লগে তেওঁ অসমৰ পৰা বাংলা ভাষাত সাহিত্য অকাডেমি বঁটা লাভ কৰা প্ৰথম গৰাকী ব্যক্তি হিচাপে পৰিগণিত হয়

প্ৰাৰম্ভিক জীৱন আৰু শিক্ষা
১৯৯১ চনৰ ১১ ছেপ্টেম্বৰ তাৰিখে অসমৰ কৰিমগঞ্জ জিলাত সুতপা চক্ৰৱৰ্তীৰ জন্ম হৈছিল তেওঁৰ পিতৃৰ নাম সুহাস কান্তি চক্ৰৱৰ্তী আৰু মাতৃ দীপালী চক্ৰৱৰ্তী অসম বিশ্ববিদ্যালয়ৰ অধীনত কৰিমগঞ্জ মহাবিদ্যালয়ৰ পৰা স্নাতক ডিগ্ৰী লাভ কৰে তাৰপিছত তেওঁ অসম বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰিছে ইয়াৰ পিছত তেওঁ গৱেষণামূলক কাম আৰম্ভ কৰে আৰু ২০২২ চনত একেখন বিশ্ববিদ্যালয়ৰ পৰা ডক্টৰেট ডিগ্ৰী লাভ কৰে কলেজীয়া জীৱনৰ পৰাই কবিতাৰ প্ৰতি আকৰ্ষিত হৈ থকা তেওঁ এক সুকীয়া শৈলীত কবিতা লিখিবলৈ লয় বৰ্তমান তেওঁ শিলচৰৰ বাসিন্দা 

সাহিত্য চৰ্চা
কলেজত পঢ়ি থকাৰ সময়ৰ পৰায়ে তেওঁ লিখা-মেলা কৰি আহিছে ২০২২ চনত কলকাতাৰ আদম প্ৰকাশনী দেৰাজে হলুদ ফুল, গতজন্ম প্ৰকাশ কৰে ইয়াৰ বেছিভাগ কবিতা তেওঁ ক'ভিড-১৯ বৈশ্বিক মহামাৰীৰ সময়ত ৰচনা কৰিছিল ইয়াৰ পূৰ্বে তেওঁৰ কবিতাৰ দুখন গ্ৰন্থ ভ্ৰমৰযান আৰু মায়াবিদ্যা নামৰ গ্ৰন্থ প্ৰকাশ পাইছে মায়াবিদ্যা হৈছে ১০০টা ছনেটৰ সংকলন এই কাব্যগ্ৰন্থখন কলকাতাৰ ভাষাশিল্পী প্ৰকাশনে প্ৰকাশ কৰিছে গুৱাহাটীৰ প্ৰসূন বৰ্মন আৰু সঞ্জয় চক্ৰৱৰ্তীয়ে বাংলা সাহিত্য ও সংস্কৃতি সমাজৰ অধীনত প্ৰকাশ কৰা ভ্ৰমৰযান ছিলঠীয়া ভাষাৰ কবিতা পুথি বৰ্তমান তেওঁ তবুও প্ৰয়াস প্ৰকাশনীৰ মহিলা আৰু ভাৰতীয় আইন পৰৱৰ্তী গ্ৰন্থৰ কামত ব্যস্ত 

বঁটা আৰু সন্মান
 সাহিত্য অকাডেমি যুৱ বঁটা, ২০২৪

তথ্য উৎস

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:বঙালী সাহিত্যিক
শ্ৰেণী:বঙালী কবি
শ্ৰেণী:সাহিত্য অকাডেমি যুৱ পুৰস্কাৰ বিজয়ী
সুতুলী মাটিৰে নিৰ্মিত এটি সুষিৰ বাদ্য বিশেষকৈ কেঁকুৰা গাতৰ মাটি সুতুলি সাজোঁতে ব্ইযৱহাৰ হয় ধৰণৰ বাদ্য বিলাকত জীৱ জন্তু বা পক্ষীৰ মাতৰ অনুকৰণত বাঁহীৰ দৰে সুৰ বজোৱা হয় সুতুলীৰ মাতত বৰষুণ আহে বুলিও অসমীয়া জনসমাজত এক লোকবিশ্বাস প্ৰচলিত আছে প্ৰথম অবস্থাত এই বাদ্য যন্ত্ৰ প্ৰকৃততে খেলনাৰ দৰেহে ব্যৱহাৰ হৈছিল আৰু পৰৱৰ্তী কালত বাদ্য হিচাপে বজোৱা আৰম্ভ কৰে প্ৰাচীন চীনতো সুতুলীৰ দৰে সুন ( ) নামৰ এবিধ বাদ্য আছিল বুলি জনা যায়

ইতিহাস 
সুতুলীৰ সৃষ্টি প্ৰাকঐতিহাসিক কালতে হৈছিল বুলি ভবাৰ থল আছে, বিভিন্ন প্ৰত্নতাত্বিক খননকাৰ্যত সুতুলীৰ দৰে বাদ্যৰ ভগ্নাৱশেষ পোৱা যায় সুতুলীৰ আকাৰ আৰু সুৰলৈ চাই, চৰাইৰ মাতৰ অনুকৰণত সুতুলী নিৰ্মাণ কৰা হৈছিল বুলি ভাবিব পাৰি বিশ্বাস কৰা যায় যে, প্ৰথমতে মানুহে নাৰিকলৰ দৰে ফলৰ কঠিন খোলাৰে সংগীত সৃষ্টি কৰিবৰ চেষ্টা কৰাৰ ফলস্বৰূপেই এনে বিলাক বাদ্যযন্ত্ৰৰ উৎপত্তি হয়

ব্যৱহাৰ
বিহুত সুতু্লীৰ যথেষ্ট গুৰুত্ব আছে জনবিশ্বাস মতে, আগতে গৰখীয়া লৰাহঁতে সুতু্লী খেলনাৰ দৰে ব্যৱহাৰ কৰিছিল, বোধহয় ইয়াৰ খুব সহজ নিৰ্মাণ প্ৰণালীৰ বাবে সুতু্লী লৰা আৰু ছোৱালী উভয়ে বজায় যিহেতু পেঁপা, বাঁহি ঢোল আদি ছোৱালী সকলে নবজায়, গতিকে তাৰ সলনি সুতু্লী আৰু টকাৰ ব্যৱহাৰ তেওঁলোকৰ বিহুত বেছি গুৰুত্বপূৰ্ণ বুলি অনুমান কৰিব পাৰি

 সুতুলী নিৰ্মাণ পদ্ধতি
সুতুলী এবিধ খোলাকৃতিৰ মাটিৰে নিৰ্মিত বাদ্য, যত দুটা বা তাতোধিক ছিদ্ৰ ( ) দ্বাৰা সুৰ সৃষ্টি কৰা হয় বজাবৰ বাবে ওপৰ ফালে আন এটা ছিদ্ৰ ( ) থাকে এই ওপৰৰ ছিদ্ৰটোত ফুঁ দি সুতুলী বজোৱা হয় সুতুলী সাধাৰণতে আলতীয়া মাটিৰে নিৰ্মাণ কৰা হয় ( পৰম্পৰাগত ধাৰণামতে কেঁচুমতাৰ মাটিৰে সুতুলী নিৰ্মাণ কৰিলে সুৰীয়া হয় কিন্তু কোনো কোনো স্থানত বাঁহ বা কাঠেৰে নিৰ্মিত সুতু্লীও দেখা যায়

সুতুলীৰ আকাৰ সাধাৰণতে অৰ্ধচন্দ্ৰাকাৰ হলেও ঘট, ডিম্বাকৃতি বা বিভিন্ন আকৃতিৰ সুতুলীও দেখা পোৱা যায় সুতু্লী বিভিন্ন লোকে বিভিন্ন ৰূপৰে যদিও সজা দেখা যায়, কিন্তু প্ৰায়বোৰ সংযোজনেই মূলতঃ আলংকাৰিক, কাৰণ সেইবিলাকত বাদ্য গুণৰ কোনো প্ৰভেদ বিচাৰি পোৱা নাযায়

 সম্পৰ্কীয় গ্ৰন্থপঞ্জী 
বিহুৰে বিৰিণা পাত: জয়কান্ত গন্ধীয়া আৰু ড: নোমল গগৈ
অসমৰ বাদ্য যন্ত্ৰ: ধৰ্মেশ্বৰ দুৱৰা

তথ্য সংগ্ৰহ

শ্ৰেণী:অসমৰ বাদ্যযন্ত্ৰ
সুদীপ্তা চক্ৰৱৰ্তী  () এগৰাকী ভাৰতীয় চলচ্চিত্ৰ আৰু টেলিভিছন অভিনেত্ৰী, যিয়ে বেছিভাগ বাংলা চলচ্চিত্ৰত কাম কৰে বাড়ীৱালী ছবিখনৰ বাবে তেওঁ শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰে দীঘলীয়া সময়ৰ কাৰণে সম্প্ৰচাৰিত হোৱা ৰবি ওঝাৰ বাংলা ডেইলী ছপ অপেৰা খেলাত তিস্তাৰ চৰিত্ৰত অভিনয় কৰি তেওঁ বিপুল স্বীকৃতি লাভ কৰিছিল চক্ৰৱৰ্তীয়ে বিগ বছ বাংলাৰ (২০১৩) প্ৰথম ছিজনত প্ৰতিযোগী হিচাপে অংশগ্ৰহণ কৰিছিল, যত তেওঁ শীৰ্ষৰ চাৰিজন চূড়ান্ত প্ৰতিযোগীৰ ভিতৰত আছিল ইয়াৰ উপৰিও তেওঁ এগৰাকী এংকৰ, টক শ্ব'ৰ আয়োজক, কাষ্টিং ডাইৰেক্টৰ আৰু অভিনয় প্ৰশিক্ষক

তেওঁ ফৰ্ট উইলিয়ামৰ কেন্দ্ৰীয় বিদ্যালয়ৰ পৰা স্কুল শিক্ষান্ত পৰীক্ষা সম্পূৰ্ণ কৰে ইংৰাজী বিষয়ত অনাৰ্ছ ডিগ্ৰী লাভ কৰি স্নাতক ডিগ্ৰী লাভ কৰে

তেওঁৰ জ্যেষ্ঠ ভগ্নী বিদীপ্তা চক্ৰৱৰ্তী আৰু বিদিশা চক্ৰৱৰ্তীও জনপ্ৰিয় অভিনেত্ৰী সংঘাট  সুদীপ্তাৰ অভিষেক চলচ্চিত্ৰ আছিল

তথ্য সংগ্ৰহ

বাহ্যিক সংযোগ
 
 

শ্ৰেণী:ভাৰতীয় মঞ্চ অভিনেত্ৰী
শ্ৰেণী:বঙালী চলচ্চিত্ৰৰ অভিনেত্ৰী
 শ্ৰেণী:শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
সুদীৰ্ঘ দিন আৰু ঋতু হৈছে ড নিৰ্মলপ্ৰভা বৰদলৈৰ কবিতা সংকলন, যাৰ বাবে তেওঁ ১৯৮৩ চনত সাহিত্য অকাডেমি বঁটা লাভ কৰে

সাৰাংশ
এই সংকলনত কাব্যসৃষ্টিত প্ৰাকৃতিক দৃশ্য, অনুভূতি, সময়, ঋতু, সংস্কৃতি আৰু ব্যক্তিগত স্মৃতি সমন্বিত  সংবেদনশীল ভাষাশৈলীৰে সৃজনশীলভাৱে উপস্থাপন কৰা হৈছে

লেখিকা

নিৰ্মলপ্ৰভা বৰদলৈ (২০ জুন ১৯৩৩  ১ জুন ২০০৪), এগৰাকী বিশিষ্ট অসমীয়া কবি, গীতিকাৰ আৰু লোকসংস্কৃতিৰ গৱেষক তেখেতে সুদীৰ্ঘ দিন আৰু ঋতু গ্ৰন্থটোৰ বাবে ১৯৮৩ চনত সাহিত্য অকাডেমি বঁটা লাভ কৰিছিল

বঁটা
সাহিত্য অকাডেমি, ভাৰত চৰকাৰৰ জাতীয় সংস্থা, প্ৰতিবছৰে বিভিন্ন ভাষাত উৎকৃষ্ট গ্ৰন্থ বাছনি কৰে ড বৰদলৈক ১৯৮৩ চনত সুদীৰ্ঘ দিন আৰু ঋতু নামৰ কবিতা সংকলনখনৰ বাবে সাহিত্য অকাডেমি বঁটা প্ৰদান কৰা হৈছিল

পুনৰূপ আৰু প্ৰাপ্যতা
আজিও এই সংকলন অসমীয়া পাঠক সমাজত পঠিত হয় আৰু বিদ্যালয়-পাঠ্যবিষয়, সাহিত্য আলোচনা আৰু কবিতা পাঠ অনুষ্ঠানসমূহত স্বীকৃত স্থান লাভ কৰিছে

তথ্যসূত্ৰ

শ্ৰেণী:অসমীয়া কবিতাপুথি
শ্ৰেণী:সাহিত্য অকাডেমি বঁটা বিজয়ী গ্ৰন্থ
সুদেষ্ণা সিন্হা () মোহালিৰ ভাৰতীয় বিজ্ঞান শিক্ষা আৰু গৱেষণা প্ৰতিষ্ঠানৰ এগৰাকী অধ্যাপিকা তেওঁ এক দশকতকৈও অধিক কাল চেন্নাইত অৱস্থিত গাণিতিক বিজ্ঞান প্ৰতিষ্ঠানত কাৰ্যনিৰ্বাহ কৰিছিল তেওঁৰ গৱেষণাৰ মূল ক্ষেত্ৰ হৈছে 'অৰৈখিক পদাৰ্থ বিজ্ঞান ( )' তেওঁৰ ' ' সম্পৰ্কে কৰা গৱেষণাৰ ফলসমূহ আমেৰিকান কোম্পানী কাউলোজিক্সে () ব্যৱসায়িক দিশত বিকাশ সাধন কৰিছে এই পদ্ধতিৰ জন্ম আৰু বিকাশলৈ অৰিহণা আগবঢ়োৱা বিজ্ঞানীসকলৰ ভিতৰত তেওঁ অন্যতম তেওঁ বৰ্তমানলৈকে বি এম বিৰলা বঁটা, সাধাৰণ কুশলতা বঁটাকে ধৰি ভালেমান বঁটা আৰু স্বীকৃতি লাভ কৰিছে তাৰোপৰি সুদেষ্ণা সিন্হা বিশ্ব বিজ্ঞান একাডেমী আৰু অন্য বহু বিশ্বখ্যাত বিজ্ঞান প্ৰতিষ্ঠানৰো সভ্য

শিক্ষা
সুদেষ্ণা সিন্হাৰ জন্ম হৈছিল পশ্চিমবঙ্গত আছাঞ্চলত অৱস্থিত লৰেটো কনভেণ্ট স্কুলৰ পৰা তেওঁ প্ৰাৰম্ভিক শিক্ষা গ্ৰহণ কৰিছিল তেওঁৰ পিতৃ-মাতৃ উদাৰনৈতিক চিন্তাধাৰাৰ লোক আছিল আৰু সুদেষ্ণা সিন্হাৰ বিজ্ঞান শিক্ষাত অনুপ্ৰেৰণা যোগাইছিল বুলি জনা যায় ১৯৮৫ চনত কাণপুৰত থকা ভাৰতীয় প্ৰযুক্তিবিদ্যা প্ৰতিষ্ঠানৰ পৰা তেওঁ পদাৰ্থ বিজ্ঞানত স্নাতকোত্তৰ ডিগ্ৰী অৰ্জন কৰে পৰৱৰ্তী সময়ত ১৯৯০ চনত তেখেতে মুম্বাইত থকা টাটা মৌলিক গৱেষণা প্ৰতিষ্ঠানৰ পৰা ডক্তৰেট ডিগ্ৰী অৰ্জন কৰে

কৰ্মজীৱন
১৯৯৪ চনৰ পৰা ১৯৯৬ লৈকে সুদেষ্ণা সিন্হাই বাংগালোৰৰ ভাৰতীয় জ্যোতি-পদাৰ্থবৈজ্ঞানিক প্ৰতিষ্ঠান (   )ত এগৰাকী 'ৰিডাৰ' হিচাপে কাম কৰে তাৰপিছত তেখেতে চেন্নাইৰ গাণিতিক বিজ্ঞান প্ৰতিষ্ঠানত ২০১১ চনলৈকে কাৰ্যনিৰ্বাহ কৰে বৰ্তমান সুদেষ্ণা সিন্হাই মোহালীত থকা ভাৰতীয় বিজ্ঞান শিক্ষা আৰু গৱেষণা প্ৰতিষ্ঠানৰ অধ্যাপনা কৰি আছে তেওঁৰ গৱেষণাৰ মূল বিষয় অৰৈখিক পদাৰ্থ বিজ্ঞানৰ  তাৰোপৰি তেওঁৰ গৱেষণাৰ ক্ষেত্ৰখনে অৰৈখিক গতিবিদ্যা, বিশৃংখলতা, জটিল প্ৰণালী, আন্তঃজাল আৰু গণনা আদি বিষয়ো সামৰি লৈছেতেখেত '  :      ' নামৰ গৱেষণাৰ পত্ৰিকাখনৰ সম্পাদনাৰ লগতো জড়িত.

তাৰোপৰি সুদেষ্ণা সিন্হাই বৰ্তমানলৈকে ৫০টাতকৈও অধিক বক্তৃতানুষ্ঠান, কৰ্মশালা অথবা সন্মিলন আদিত বক্তৃতা প্ৰদান কৰিছে:..------------8771. তেওঁৰ গৱেষণাক জাৰ্মানী গণিতজ্ঞ এমি নিঅ'থাৰ আৰু অষ্ট্ৰিয়ান-ছুইডিছ পদাৰ্থ বিজ্ঞানী লাইছ মেইটনাৰৰ জীৱন আৰু গৱেষণাই অনুপ্ৰাণিত কৰিছে বুলি জনা যায়

ব্যক্তিগত জীৱন
সুদেষ্ণা সিন্হাই কপিল হৰি পাৰানজাপে (  )ৰ লগত বৈবাহিক জীৱন আৰম্ভ কৰে তেওঁ মোহালিত থকা 'ভাৰতীয় বিজ্ঞান শিক্ষা আৰু গৱেষণা প্ৰতিষ্ঠান'ৰ গণিত বিভাগৰ অধ্যাপক:....

বঁটা আৰু সন্মান
 ২০১৮ চনত বিশ্ব বিজ্ঞান একাডেমীৰ সভ্য হিচাপে নিৰ্বাচিত 
 ২০১৫ চনত জে.চি. বসু ৰাষ্ট্ৰীয় ফেলোশ্বিপৰ বাবে নিৰ্বাচিত 
 ২০১৪ চনত দিল্লীৰ ভাৰতীয় ৰাষ্ট্ৰীয় বিজ্ঞান একাডেমীৰ সভ্য
 ২০১০ চনত বাংগালোৰৰ ভাৰতীয় বিজ্ঞান একাডেমীৰ সভ্য 
 ১৯৯৮ চনত পদাৰ্থ বিজ্ঞানলৈ আগবঢ়োৱা অৱদানৰ বাবে বি.এম. বিৰলা বঁটা লাভ
 ১৯৯৫-২০০০ চনত ইটালিৰ ট্ৰিষ্টিত থকা তাত্ত্বিক পদাৰ্থ বিজ্ঞানৰ আন্তঃৰাষ্ট্ৰীয় কেন্দ্ৰৰ সহযোগী সদস্য 
 ১৯৮৫ চনত ভাৰতীয় প্ৰযুক্তিবিদ্যা প্ৰতিষ্ঠান, কাণপুৰৰ পৰা 'সাধাৰণ কুশলতা বঁটা' লাভ এই বঁটা পাঁচবছৰীয়া পদাৰ্থ বিজ্ঞানৰ পাঠ্যক্ৰমত শ্ৰেষ্ঠ বিদায়ী শিক্ষাৰ্থীক প্ৰদান কৰা হয়
 ১৯৭৮-৮৫ চনত ৰাষ্ট্ৰীয় প্ৰতিভা সন্ধানী জলপানি লাভ:14.139.227.202.

তথ্যসংগ্ৰহ

 বাহ্যিক সংযোগ
 কাউলোজিক্স
 আইআইটি কাণপুৰৰ ৱেবছাইটত থকা সুদেষ্ণা সিন্হাৰ চমু-পৰিচিতি

শ্ৰেণী:ভাৰতৰ ব্যক্তি
শ্ৰেণী:ভাৰতীয় পদাৰ্থ বিজ্ঞানী
শ্ৰেণী: ভাৰতীয় মহিলা পদাৰ্থ বিজ্ঞানী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
সুদেষ্ণা বা কৈকেয়ী () হৈছে মহাভাৰতৰ যুদ্ধত অংশগ্ৰহণ কৰা মৎসদেশৰ ৰজা বিৰাটৰ পত্নী তথা অভিমন্যুৰ পত্নী উত্তৰাৰ মাতৃ আছিল সুদেষ্ণা তেওঁ উত্তৰ কুমাৰৰ মাতৃ আৰু কীচকৰ ভনীয়েক আছিল তেওঁ কেকয় ৰজাৰ কন্যা আছিল কাৰণে তেওঁক কৈকেয়ী বুলিও জনা যায়

 তথ্য সংগ্ৰহ 

শ্ৰেণী:মহাভাৰতৰ চৰিত্ৰ
সুদৰ্শন চক্ৰ (সংস্কৃত:  , জ্বলা "শুভ দৃষ্টিৰ ডিস্ক", আইএএছটি:  চক্ৰ) হৈছে ১০৮টা চেৰেটেড কাষৰ সৈতে এক ঘূৰণীয়া, মহাকাশীয় ডিস্ক,যাক হিন্দু শাস্ত্ৰত বিষ্ণু আৰু কৃষ্ণৰ দ্বাৰা আৰোপ কৰা হৈছে সুদৰ্শন চক্ৰসাধাৰণতে বিষ্ণুৰ চাৰিখন হাতৰ সোঁ পিছফালে চিত্ৰিত কৰা হয়, যিয়ে পঞ্চজন্য (শংখ), কৌমোদাকি (গদা), আৰু পদ্ম (পদুম) ধাৰণ কৰে 

ঋগ্বেদত থাকোঁতে, চক্ৰটো সময়ৰ চকা হিচাপে বিষ্ণুৰ প্ৰতীক আছিল আৰু শেষৰ সময়লৈকে, সুদৰ্শন চক্ৰ এক অযুদ্ধপুৰুষ (এক নৃতাত্ত্বিক ৰূপ) হিচাপে আত্মপ্ৰকাশ কৰিছিল, যিটো ৰাক্ষসধ্বংসৰ বাবে ব্যৱহৃত বিষ্ণুৰ এক ভয়ংকৰ ৰূপ হিচাপে এজন অযুদ্ধপুৰুষ হিচাপে, দেৱতাক চক্ৰপেৰুমল বা চক্ৰতলভাৰ বুলি জনা যায়
সুধা চন্দ্ৰন এগৰাকী ভাৰতীয় অভিনেত্ৰী আৰু নৃত্যশিল্পী তেওঁৰ জন্ম হৈছিল চেন্নাইৰ এটা পৰিয়ালত  ১৯৮১ চনত তেওঁ মুম্বাইৰ মিঠিভাই কলেজৰ পৰা অৰ্থনীতি বিষয়ত স্নাতকোত্তৰ ডিগ্ৰী লাভ কৰে  তেওঁক বিশ্ববিদ্যালয়ৰ ছাত্ৰ-ছাত্ৰী সকলৰ মাজত এগৰাকী প্ৰতিভাৱান ছাত্ৰীৰুপে জনা গৈছিল কিন্ত এদিন তেওঁ মুম্বাইৰ পৰা চেন্নাইলৈ উভতি অহাৰ পথত দুৰ্ঘটনাত পতিত হৈ সোঁভৰি হেৰুৱাবলগীয়া হয় কিছুদিনৰ সফল পৰিচৰ্যাৰ পাছত তেওঁক এটা কৃত্ৰিম ভৰি সংস্থাপিত কৰোৱা হয় তেওঁ নিজৰ শাৰীৰিক অক্ষমতাক নেওচি ভাৰতৰ সাংস্কৃতিক জগতত এক অনন্য প্ৰতিভাৰ নৃত্যাঙ্গনা ৰূপে খ্যাতি লাভ কৰে 
সুধা চন্দ্ৰন ( )

কৰ্মজীৱন
সুধা চন্দ্ৰনে তেলেগু চলচ্চিত্ৰ "ময়ুৰী"ৰ জৰিয়তে কৰ্মজীৱনৰ পাতনি মেলে এই ছবিখন তেওঁৰ জীৱনৰ ওপৰত আধাৰিত আছিল পাছলৈ চলচ্চিত্ৰখন তামিল আৰু মালায়ালম ভাষালৈও ডাব্ হৈছিল চিনেমাখন "নাছে ময়ুৰী" নামেৰে হিন্দীত পুনৰ নিৰ্মিত হৈছিল তেওঁক উক্ত চলচ্চিত্ৰখনৰ কাৰণে ১৯৮৬ চনত বিশেষ জুৰী বঁটাৰে ভাৰতীয় চলচ্চিত্ৰ মহোৎসৱত সন্মানিত কৰা হৈছিল

শ্ৰেণী:ভাৰতীয় অভিনেত্ৰী
সুধা মালহোত্ৰা () ৩০ নৱেম্বৰ ১৯৩৬ চনত নতুন দিল্লীত জন্ম গ্ৰহণ কৰা এগৰাকী ভাৰতীয় কথাছবিৰ নেপথ্য সংগীত গায়িকা গায়কীৰ উপৰিও তেওঁ বলীউডৰ কেইখনমান ছবিত অভিনয় কৰিছিল৷ নেপথ্য গায়িকা হিচাপে ১৯৫০ আৰু ১৯৬০ চনৰ বলীউডৰ জনপ্ৰিয় চিনেমা যেনে, আৰজু, ধূল কা ফুল, অব দিল্লী দুৰ নেহী, গাৰ্ল ফ্ৰেণ্ড, বৰসাত কি ৰাত, দিদি আৰু দেখ কবিৰা ৰোয়াত কাম কৰিছিল শেষবাৰৰ বাবে তেওঁ ৰাজ কাপুৰৰ প্ৰেম ৰোগ (১৯৮২) ছবিত "য়েহ প্যাৰ থা ইয়া কুচ ঔৰ থা" গীতত তেওঁৰ কণ্ঠ শুনা গৈছিল     , 12  2008. হিন্দী গীতৰ উপৰি অৰুণ দেটৰ সৈতে বহু জনপ্ৰিয় মাৰাঠী গীত(ভৱগীত) গাইছিল সুধা মালহোত্ৰাই 

২০১৩ চনত ৬৪ তম্ গণতন্ত্ৰ দিৱসৰ প্ৰাক্কালত তেওঁ ভাৰত চৰকাৰে প্ৰদান কৰা পদ্মশ্ৰী বঁটা লাভ কৰে 
প্ৰাৰম্ভিক জীৱন আৰু শিক্ষা
সুধাৰ জন্ম হৈছিল পাঞ্জাৱৰ কুৰুক্ষেত্ৰ নগৰত এক পাঞ্জাবী হিন্দু পৰিয়ালত নতুন দিল্লীত সুধাই জন্মগ্ৰহণ কৰিছিল আৰু একাধিক ঠাইত ডাঙৰ-দীঘল হৈছিল; লাহোৰ, ভূপাল আৰু ফিৰোজপুৰত তেওঁৰ চাৰিগৰাকী ভাই-ভনী আছিল আৰু তাৰ ভিতৰত তেওঁ আছিল ডাঙৰ৷ আন ভাই ভনীসকলৰ নাম- অৰুণ, বিজয় আৰু কিৰণ সুধাই আগ্ৰা বিশ্ববিদ্যালয়ৰ পৰা সংগীত বিষয়ত স্নাতক ডিগ্ৰী লাভ কৰে

কেৰিয়াৰ
সুধা মালহোত্ৰাক এক শিশু শিল্পী হিচাপে প্ৰথম আৱিষ্কাৰ কৰিছিল ভাৰত আৰু পাকিস্তানৰ সংগীতকাৰ মাষ্টাৰ গুলাম হাইদৰে, যি ১৯৪০ চনৰ এজন বিশিষ্ট সংগীত পৰিচালক আছিল            17  2022 তেওঁ আৰজু নামৰ কথাছবিত সুধাৰ অভিষেক ঘটায় চিকাগো ৰেডিঅ মাইক কোম্পানীৰ মালিকৰ পৰিয়ালৰ ব্যৱসায়ী গিৰিধৰ মটৱনী সৈতে সুধা মালহোট্ৰা বিবাহপাশত আৱদ্ধ হয়৷ ইয়াৰ পিছত ১৯৬০ চনত তেওঁ চলচ্চিত্ৰ জগতৰ পৰা অৱসৰ গ্ৰহণ কৰে তাৰ পিছৰ বছৰবোৰত তেওঁ কেইটামান গীতৰ এলবাম উলিয়াইছিল, তাৰ ভিতৰত গজল গায়ক জগজিৎ সিঙৰ ইন এ মুড অৱ লাভৰ বাবেও গীত ৰেকৰ্ডিং কৰে ১৯৮২ চনত ৰাজ কাপুৰৰ প্ৰেম ৰোগ ছবিৰ বাবে তেওঁ গীত গাইছিল

তেওঁৰ কিছুমান জনপ্ৰিয় মাৰাঠী গীত হ'ল (ভৱগীত) - "শুক্ৰাতাৰা মাণ্ডোৱাৰা", "হাত তুজা হাতাত" আৰু "দিবাস তুঝে হে ফুলেচে" আৰু এই সকলোবোৰ গীত অৰুণ ডেটৰ সৈতে যুটীয়াভাবে গোৱা হৈছিল সুধাই মুঠ ১৫৫ খন ছবিত ২৬৪ টা গীত গাইছে তেওঁ নিজে ৰচনা কৰা তুম মুঝে ভুল ভি যাও গীতটো এটা জনপ্ৰিয় গীত৷ সুধাই লতা মংগেশকাৰ, মান্না দে, তালাত মাহমুদ, গীতা দত্ত আদি 
বিখ্যাত শিল্পীৰ সৈতে গীত পৰিৱেশন কৰিছিল৷

ব্যক্তিগত জীৱন
সুধা মালহোত্ৰাই গিৰিধৰ মটৱানীক বিয়া কৰায়, যাৰ পৰিয়ালৰ সদস্য চিকাগো ৰেডিঅ'ৰ মালিক বিয়াৰ পিছত গীতিকাৰ ছাহিৰ লুধিয়ানভিৰ সৈতে তেওঁৰ কিছু ফটো ব্লিটজ আলোচনীত প্ৰকাশ পাইছিল তেওঁ বাৰে বাৰে তেওঁলোকৰ সম্পৰ্কৰ কথা অস্বীকাৰ কৰিছিল আৰু পিছত ব্লিটজ আলোচনীৰ ফালৰ পৰা ক্ষমা প্ৰাৰ্থনা প্ৰকাশ কৰা হৈছিল এইটো বিশ্বাস কৰা হয় যে, সুধা মালহোত্ৰাৰ বিবাহৰ কথা চূড়ান্ত হোৱাৰ সময়ত লুধিয়ানৱীয়ে চলো এক বৰ ফিৰ ছে আজনবী বন যায়ে হাম দোনো এই বিখ্যাত গীতটো ৰচনা কৰিছিল৷
কথাছবি
সুধাই কেইবাখনো কথাছবিত অভিনয় কৰিছিল৷ সেইবোৰ হল, আৰজু, অব দিল্লী দুৰ নেহী, প্ৰেমিকা, দেখ কবিৰা ৰোয়া (১৯৫৭), ধূল কা ফুল(১৯৫৯), বৰসাত কি ৰাত (১৯৬০), গৌহৰ, দিল-ই-নাদান (১৯৫৩), বাবৰ, দিদি আৰু প্ৰেম ৰোগ (১৯৮২)৷

তথ্য সূত্ৰ

শ্ৰেণী:ভাৰতীয় নাৰী
শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় কণ্ঠশিল্পী
সুধা যাদৱ (; জন্ম: ১৬ অক্টোবৰ ১৯৬৫) এগৰাকী ভাৰতীয় ৰাজনীতিবিদ আৰু ভাৰতীয় জনতা পাৰ্টিৰ সংসদীয় ব'ৰ্ডৰ সদস্য 

 কৰ্মজীৱন 
সুধা যাদৱে হাৰিয়ানাৰ মহেন্দ্ৰগড়ত নিৰ্বাচিত আসনৰ পৰা ১৯৯৪ চনৰ পৰা ২০০৪ চনলৈকে ত্ৰয়োদশ লোকসভাৰ সদস্য হিচাপে কাৰ্যনিৰ্বাহ কৰিছিল

২০১৫ চনৰ ৩ জুলাইত তেওঁক বিজেপি অ'বিচি মৰ্চাৰ ৰাষ্ট্ৰীয় প্ৰভাৰী হিচাপে নিযুক্তি দিয়া হয় ২০১৯ চনৰ পৰা ২০২২ চনলৈকে ভাৰত চৰকাৰৰ বাবে ৰাষ্ট্ৰীয় পিছপৰা শ্ৰেণী আয়োগৰ সদস্য হিচাপে কাৰ্যনিৰ্বাহ কৰিছিল

২০২২ চনৰ ১৭ আগষ্টত তেওঁ বিজেপিৰ সংসদীয় ব'ৰ্ডৰ সদস্য হয় সুষমা স্বৰাজৰ পিছত এই পদত অধিষ্ঠিত হোৱা তেওঁ দ্বিতীয়গৰাকী মহিলা

ব্যক্তিগত জীবন
১৯৮৭ চনত ইণ্ডিয়ান ইনষ্টিটিউট অৱ টেকন'লজি, ৰুৰকি (আই আই টি ৰুৰকি)ৰ পৰা ৰসায়ন বিজ্ঞানত এম এছ চি লাভ কৰে আৰু ১৯৯২ চনত ৰসায়ন বিজ্ঞানত পি এইচ ডি লাভ কৰে কাৰ্গিল যুদ্ধত তেওঁৰ স্বামী সীমান্ত সুৰক্ষা বাহিনীৰ ডেপুটি কমাণ্ডেণ্ট সুখবীৰ সিং যাদৱৰ মৃত্যু হয় তেওঁলোকৰ দুটা সন্তান আছে

১৯৯৯ লোক সভা নিৰ্বাচন
১৯৯৯ চনত ভাৰতৰ বৰ্তমানৰ প্ৰধানমন্ত্ৰী নৰেন্দ্ৰ মোদীয়ে (সেইসময়ৰ হাৰিয়ানা বিজেপিৰ ভাৰপ্ৰাপ্ত বিষয়া) সুধা যাদৱক সাধাৰণ নিৰ্বাচনৰ প্ৰাৰ্থী হিচাপে প্ৰস্তাৱ দিছিল ৰাজনীতিত সেয়া তেওঁৰ প্ৰথম বছৰ আছিল বিজেপিয়ে তেওঁক তেওঁলোকৰ প্ৰাৰ্থী হিচাপে প্ৰক্ষেপ কৰে আৰু তেওঁ ৰাও ইন্দ্ৰজিৎ সিঙক ১.৩৯ লাখ ভোটত পৰাস্ত কৰে

২০০৪ আৰু ২০০৯ চনত পৰৱৰ্তী নিৰ্বাচনত সুধা যাদৱ পৰাস্ত হয়

সংসদীয় জীৱন

সংসদ সদস্য, লোকসভা (১৯৯৯-২০০৪) সদস্য, 
সংসদীয় প্ৰতিৰক্ষা স্থায়ী সমিতি (১৯৯৯-২০০০) সদস্য, 
ৰাজ্যিক ভাষা সমিতিৰ সদস্য (১৯৯৯-২০০০) 
অসামৰিক বিমান পৰিবহণ মন্ত্ৰালয়ৰ হিন্দী চালাহকৰ সমিতিৰ সদস্য(১৯৯৯-২০০০)
যোগাযোগ মন্ত্ৰালয়ৰ পৰামৰ্শদাতা সমিতিৰ সদস্য (২০০০-০৪) 
মহিলা সবলীকৰণৰ সংসদীয় স্থায়ী সমিতিৰ সদস্য (২০০০-০১)

তথ্যসূত্ৰ
সুধা সুন্দৰমন (, জন্ম-১৯৫৮) এগৰাকী ভাৰতীয় ৰাজনীতিবিদ আৰু ভাৰতীয় কমিউনিষ্ট পাৰ্টি (মাৰ্ক্সবাদী)ৰ কেন্দ্ৰীয় সমিতিৰ সদস্য২০১৪ চনৰ হিচাপত তেওঁ সৰ্বভাৰতীয় মহিলা সন্মিলনৰ সাধাৰণ সম্পাদিকা
জীৱনী
চেন্নাইৰ ইথিৰাজ কলেজ ফৰ ৱমেনত ইংৰাজী সাহিত্যৰ ছাত্ৰী হৈ থকাৰ সময়তে সুন্দৰমনে ভাৰতীয় কমিউনিষ্ট পাৰ্টি (মাৰ্ক্সবাদী)ৰ ছাত্ৰ শাখা ষ্টুডেণ্টছ ফেডাৰেচন অৱ ইণ্ডিয়াৰ প্ৰতি আগ্ৰহী হৈ পৰে স্নাতক ডিগ্ৰী লাভ কৰাৰ পিছত দৰ্শনত স্নাতকোত্তৰ ডিগ্ৰী সম্পূৰ্ণ কৰি স্কুলৰ শিক্ষয়িত্ৰী হিচাপে কৰ্মজীৱন আৰম্ভ কৰে সুন্দৰমনে তেওঁৰ এজন বন্ধুক বিয়া কৰাইছিল এই সময়ছোৱাত মহিলা ভুক্তভোগীক তেওঁলোকৰ ওপৰত হোৱা হিংসাৰ পৰা ৰক্ষা কৰাৰ দৰে কামত নিজকে জড়িত কৰিছিল ইয়াৰ পিছতে তেওঁ শিক্ষকতাৰ চাকৰি এৰি ভাৰতীয় কমিউনিষ্ট পাৰ্টি (মাৰ্ক্সবাদী)ৰ মহিলা শাখা সৰ্বভাৰতীয় মহিলা গণতান্ত্ৰিক সন্থা ()ত যোগদান কৰে ১৯৯৫ চনত সুন্দৰমনক সন্থাৰ তামিলনাডুৰ সাধাৰণ সম্পাদক নিযুক্তি দিয়া হয় আৰু ২০০১ চনলৈকে এই পদত তেওঁ অধিষ্ঠিত হৈ থাকে

সুন্দৰমনে বিৰোধীক মহিলা সংৰক্ষণ বিধেয়ক গৃহীত কৰিবলৈ প্ৰত্যাহ্বান জনায় যিয়ে ভাৰতৰ সংসদৰ নিম্ন সদন আৰু সকলো ৰাজ্যিক বিধানসভাৰ সকলো আসনৰ ১৩ ভাগ মহিলাৰ বাবে সংৰক্ষণ কৰিবলৈ ভাৰতৰ সংবিধান সংশোধন কৰাৰ প্ৰস্তাৱ আগবঢ়ায়   ' '  
তথ্যসূত্ৰ
শ্ৰেণী:ভাৰতৰ মহিলা সমাজকৰ্মী
শ্ৰেণী:সমাজকৰ্মী
শ্ৰেণী:ভাৰতীয় কমিউনিষ্ট
সুধাংশুবালা হাজৰা এগৰাকী ভাৰতীয় অধিবক্তা আছিল, যি ভাৰতৰ মহিলাসকলক উকীল হিচাপে নামভৰ্তি কৰিব পৰাকৈ এক উল্লেখযোগ্য গোচৰ আৰু অভিযান চলাইছিল৷ তেওঁ অধিবক্তা, ৰাজনীতিবিদ, ভাৰতীয় স্বাধীনতা আন্দোলনৰ নেতা মধুসুধন দাসৰ দত্তক কন্যা আৰু বিখ্যাত শিক্ষাবিদ আৰু ৰাজনীতিবিদ শৈলবালা দাসৰ ভগ্নী
জীৱন
সুধাংশুবালা হাজৰাৰ পিতৃ-মাতৃ আছিল বঙালী খ্ৰীষ্টান তেওঁৰ পিতৃ অম্বিকা চৰণ হাজৰা অধিবক্তা, ৰাজনীতিবিদ, ভাৰতীয় স্বাধীনতা আন্দোলনৰ নেতা মধুসুদন দাসৰ বন্ধু আছিল হাজৰাৰ কন্যা সুধাংশুবালা আৰু শৈলবালাক হাজৰাৰ মৃত্যুৰ পিছত দাসে দত্তক লয়
কৰ্মজীৱন
হাজৰাই প্ৰথমে শিক্ষয়িত্ৰী হিচাপে কৰ্মজীৱন আৰম্ভ কৰিছিল আইনৰ ডিগ্ৰী লাভ কৰিবলৈ তেওঁ কাটকৰ ৰেভেনশ্ব' গাৰ্লছ স্কুলৰ প্ৰধান শিক্ষয়িত্ৰী হৈছিল১৯১৭ চনত কলিকতা বিশ্ববিদ্যালয়ত আইন স্নাতক পৰীক্ষাত অৱতীৰ্ণ হবলৈ আবেদন কৰে, যত পূৰ্বে ৰেজিনা গুহ আৰু হান্না সেনক পৰীক্ষাত অৱতীৰ্ণ হৈ আইনত স্নাতক ডিগ্ৰী লাভ কৰিবলৈ অনুমতি দিয়া হৈছিল কলিকতাত অধ্যয়ন নকৰাৰ বাবে তেওঁক তেনে কৰিবলৈ অনুমতি দিয়া হোৱা নাছিল, আৰু তেওঁৰ আবেদনখন পুনৰ পাটনা বিশ্ববিদ্যালয়লৈ বদলি কৰা হৈছিল, যিয়েও তেওঁক পৰীক্ষাত অৱতীৰ্ণ হবলৈ অস্বীকাৰ প্ৰকাশ কৰিছিল ১৯১৯ চনত অৱশেষত তেওঁক কলিকতা বিশ্ববিদ্যালয়ত পৰীক্ষাত অৱতীৰ্ণ হোৱাৰ অনুমতি দিয়া হয় আৰু ১৯২০ চনত তেওঁ যোগ্যতা অৰ্জন কৰে

১৯২১ চনত হাজৰাই পাটনা উচ্চ ন্যায়ালয়ত এখন আৱেদন দাখিল কৰি আইনী প্ৰেকটিচনাৰ আইন ১৮৭৯ৰ অধীনত অধিবক্তা হিচাপে নামভৰ্তিৰ অনুমতি বিচাৰিছিল পূৰ্বতে ৰেজিনা গুহই কলিকতা উচ্চ ন্যায়ালয়ত একেধৰণৰ ভিত্তিত দাখিল কৰা আবেদন ব্যৰ্থ হৈছিল ইফালে এলাহাবাদ উচ্চ ন্যায়ালয়ে এই সন্দৰ্ভত মতানৈক্য প্ৰকাশ কৰি কৰ্ণেলিয়া সোৰাবজীক অধিবক্তা হিচাপে নামভৰ্তি কৰিবলৈ অনুমতি দিছিল হাজৰাই সোৰবজীৰ উদাহৰণৰ লগতে শেহতীয়াকৈ প্ৰণয়ন কৰা ব্ৰিটিছ যৌন অযোগ্যতা (আঁতৰোৱা) আইন ১৯১৯ ৰ উদাহৰণ দি আদালতে তেওঁক নামভৰ্তি কৰিবলৈ অনুমতি দিবলৈ বুজাই দিয়ে কিন্তু পাটনা উচ্চ ন্যায়ালয়ে ৰায় দিছিল যে তেওঁলোক কলিকতা উচ্চ ন্যায়ালয়ৰ যুক্তিৰ দ্বাৰা বান্ধ খাই আছে, আৰু আইনী চিকিৎসক আইনত 'ব্যক্তি' শব্দটোত কোনো "মহিলা" অন্তৰ্ভুক্ত কৰা হোৱা নাছিল সেই অনুসৰি তেওঁলোকে তেওঁক নামভৰ্তি কৰাত বাধা দিছিল

হাজৰাৰ ভগ্নী আৰু পিতৃ শৈলবালা দাস, মধুসুধন দাস আৰু অধিবক্তা আৰু লেখক হৰি সিং গৌৰে মহিলাসকলক উকীল হিচাপে নামভৰ্তি কৰাৰ বাবে অভিযান আৰম্ভ কৰাত সহায় কৰিছিল৷ ১৯২৩ চনত আইনী অনুশীলনকাৰী (মহিলা) আইন গৃহীত হয় আৰু হাজৰাই পাটনাত উকীল হিচাপে নামভৰ্তি কৰে পিছলৈ হাজৰাই তেওঁৰ জীৱনৰ স্মৃতিগ্ৰন্থ প্ৰকাশ কৰে, যাৰ নাম আছিল   .
তথ্যসূত্ৰ

শ্ৰেণী:ভাৰতৰ মহিলা সমাজকৰ্মী
শ্ৰেণী:সমাজকৰ্মী
সুধালতা দুৱৰা (জন্ম: ১৮৯৬ মৃত্যু: ১৯২৮) হল প্ৰথম গৰাকী অসমীয়া মহিলা স্নাতক 

জন্ম পৰিচয় 
১৮৯৬ চনৰ ২৫ অক্টোবৰ তাৰিখে কলিকতাৰ হেৰিচন ৰোডত দুৱৰাৰ জন্ম হৈছিল তেখেতৰ পিতৃৰ নাম ৰমাকান্ত দুৱৰা (শিৱসাগৰৰ চাৰিং গাঁও) আৰু  মাতৃ পৱিত্ৰী দুৱৰা

শিক্ষা
তেখেতে জেনানা মিশ্যন স্কুল আৰু বেথুন কলেজিয়েট স্কুলৰ পৰা প্ৰাথমিক শিক্ষা আহৰণ কৰে (১৯১৪) বেথুন কলেজৰ পৰা সংস্কৃতত সন্মান সহকাৰে স্নাতক ডিগ্ৰী গ্ৰহণ কৰি তেওঁ প্ৰথম গৰাকী অসমীয়া মহিলা স্নাতক হিচাপে ইতিহাস ৰচনা কৰে পিচলৈ তেওঁ কলিকতাৰ ডায়শ্যেছন কলেজৰ পৰা বি টি ডিগ্ৰী লাভ কৰি ১৯২৩ চনত কলিকতা বিশ্ববিদ্যালয়ৰ পৰা আধুনিক ভাৰতীয় ভাষা (এম. আই. এল.) বিষয়ত প্ৰথম শ্ৰেণীৰ স্নাতকোত্তৰ ডিগ্ৰী লাভ কৰে

কৰ্মজীৱন
বেথোন কলেজিয়েট স্কুলত শিক্ষয়িত্ৰী পদত যোগদান এলাহাবাদ ক্ৰচৱেইট কলেজৰ অধ্যক্ষা হয় ১৯২৫ চনত এলাহাবাদ বিশ্ববিদ্যালয়ৰ কোৰ্ট একাডেমীক কাউন্সিল আৰু পাঠ্যপুথি
কমিটিৰ সভ্য হোৱাৰ লগতে এলাহাবাদ আৰু বেনাৰস হিন্দু বিশ্ববিদ্যালয়ৰ শিক্ষয়িত্ৰী হিচাপে স্বীকৃতি লাভ কৰিছিল 

পদক আৰু সন্মান
দুৰ্গামণি দেৱী পদক, 
অন্নপূৰ্ণা দেৱী পদক, 
নামীপুৰৰ মহাৰাজৰ পদক, 
ব্ৰহ্মময়ী পদক, 
উমেশ চন্দ্ৰ মুখাৰ্জী পদক, 
চাৰ আশুতোষ মুখাৰ্জী ৰ সন্মানাৰ্থে দিয়া পদক
বেথুন কলেজৰ পৰা ১৯১১ চনত ভাল আচৰণৰ বাবে তেওঁ সোণৰ পদক
লাভ কৰিছিল 
অসমৰ নলবাৰীস্থিত কুমাৰ ভাস্কৰ বৰ্মা সংস্কৃত আৰু পুৰাতন অধ্যয়ন বিশ্ববিদ্যালয়ৰ এটি ছাত্ৰী নিৱাস সুধালতা দুৱৰাৰ নামেৰে নামকৰণ কৰা হৈছে

300সুধালতা দুৱৰা ছাত্ৰী নিৱাস

মৃত্যু
সুধালতা দুৱৰাৰ মৃত্যু ১৯২৮ চনৰ ৫ মে'ত, যোৰহাটত হয় 

তথ্য সংগ্ৰহ

শ্ৰেণী:অসমৰ ব্যক্তি
সুধীন দাশগুপ্ত (, ৯ অক্টোবৰ ১৯২৯  ১০ জানুৱাৰী ১৯৮২) বিশিষ্ট বঙালী সংগীত পৰিচালক, গীতিকাৰ আৰু কণ্ঠশিল্পী আছিল তেওঁ হিন্দী, অসমীয়া, উৰিয়া আদি বিভিন্ন ভাৰতীয় ভাষাত অৱদান আগবঢ়াইছে তেওঁ বাঙালী সংগীতৰ ক্ষেত্ৰখনত নতুন দিগন্তৰ সূচনা কৰিছিল

 ব্যক্তিগত জীৱন 
পত্নীৰে সৈতে সুধীন দাশগুপ্ত
সুধীন্দ্ৰনাথ দাশগুপ্ত ১৯২৯ৰ ৯ অক্টোবৰত জন্ম হৈছিল, সুধীন দাশগুপ্ত নামেৰে অধিক জনাজাত আছিল তেওঁ দাৰ্জিলিঙত ডাঙৰ-দীঘল হৈছিল তেওঁৰ পৈতৃক ঘৰ বৰ্তমানৰ বাংলাদেশৰ যশোৰ জিলাৰ কালিয়া গাঁৱত আছিল দেউতাক মহেন্দ্ৰনাথ দাশগুপ্ত দাৰ্জিলিঙৰ চৰকাৰী স্কুলৰ শিক্ষক আছিল মাক এগৰাকী সমাজকৰ্মী আছিল সুধীন দাশগুপ্ত সৰুৰে পৰা সংগীতত পাৰদৰ্শিতা অৰ্জন কৰিছিল তেওঁ সমান দক্ষতাৰে চেতাৰ, সৰোদ, হাৰমনিয়াম, পিয়ানো, মেণ্ডলিন, গীটাৰ, ভায়োলিন, এচৰাজ, পাৰকিউচন, তবলা, ড্ৰাম আদি বিভিন্ন বাদ্যযন্ত্ৰ বজাব জানিছিল

তেওঁ লণ্ডনৰ ৰয়েল স্কুল অৱ মিউজিকৰ পৰা সংগীতত স্নাতক উপাধি লৈছিল তেওঁ বহুবিধ খেলো খেলিব জানিছিল কলকাতাত থকাৰ সময়ত তেওঁ ভৱানীপুৰ ক্লাৱৰ হকী দলৰ সদস্য আছিল

১৯৪৯-৫০ত দাশগুপ্তহঁতৰ পৰিয়ালটো কলকাতালৈ স্থায়ীভাবে গুছি আহিছিল এইখিনি সময়তে তেওঁ ক্ৰমাৎ বাঙালী আধুনিক সংগীতৰ সৈতে জড়িত হৈ পৰিছিল কিংবদন্তি সংগীত পৰিচালক কমল দাশগুপ্তৰ সহকাৰী হিচাপে দায়িত্ব লোৱাৰ উপৰিও গণনাট্য সংঘৰ কলকাতা উত্তৰ বাহিনীৰ বাবে গীত সৃষ্টি কৰাৰ দায়িত্ব লৈছিল এইচ এম ভিৰ ক্ষীতিশ বসুক লগ পোৱাৰ পিছত আধুনিক বঙালী গীত সৃষ্টি কৰিবলৈ এটা সুযোগ দিয়ে ১৯৫৩ চনত প্ৰথমবাৰৰ বাবে বেচু দত্তৰ কতো আশা, কতো ভালোবাসা আৰু কেনো আকাশ হতে শীৰ্ষক দুটি আধুনিক বঙালী গীতৰ সুৰাৰোপ কৰে দাশগুপ্তৰ বৈচিত্ৰ্যময় সাঙ্গীতিক যাত্ৰা মৃত্যুৰ সময়লৈকে অব্যাহত আছিল

দাশগুপ্তই মঞ্জুশ্ৰী সেনগুপ্তক বিয়া কৰাইছিল তেওঁৰ পুত্ৰ সৌম্য এজন আৰ্কিটেক্ট আৰু জীয়ৰী সবেৰী এজনী ফেচন ডিজাইনাৰ
চলচ্চিত্ৰপঞ্জী
বঙালী ছবি

উল্কা (১৯৫৭)
ডাক হৰকৰা (১৯৫৮)
গলি থেকে ৰাজপথ (১৯৫৯)
হেডমাষ্টাৰ (১৯৫৯)
প্ৰবেশ নিষেধ (১৯৬০)
যাত্ৰী (১৯৬০)
পঙ্ক তিলক (১৯৬১)
কান্না (১৯৬২)
নিশিথে (১৯৬৩)
তাহলে (১৯৬৪)
দুই পৰ্ব (১৯৬৪)
আকাশ কুসুম (১৯৬৫)
অন্তৰাল (১৯৬৫)
শঙ্খবেলা (১৯৬৬)
আকাশ চোৱা  (১৯৬৭)
অভিশপ্ত চম্বল (১৯৬৭)
কখনো মেঘ (১৯৬৮)
তিন ভুবনেৰ পৰে (১৯৬৯)
প্ৰথম কদম ফুল (১৯৭০)
মঞ্জৰী অপেৰা (১৯৭০)
জয় বাংলা (১৯৭১)
ছদ্মবেশী (১৯৭১)
জীৱন চৈকতে (১৯৭২)
পিকনিক (১৯৭২)
জবান (১৯৭২)
হাৰ মানা হাৰ (১৯৭২)
ৰাতেৰ ৰজনীগন্ধা (১৯৭২)
সজাৰুৰ কাঁটা (১৯৭২)
সোণাৰ খাঁচা (১৯৭৩)
বসন্ত বিলাপ (১৯৭৩)
নিশি কনা (১৯৭৩)
এক যে ছিল বাঘ (১৯৭৩)
এপাৰ ওপৰা (১৯৭৩)
জীৱন ৰহস্য (১৯৭৩)
প্ৰান্তৰেখা (১৯৭৪)
সঙ্গিনী (১৯৭৪)
শৰ্মিলা (১৯৭৫)
সেদিন দুজনে (১৯৭৫)
পালঙ্ক (১৯৭৫)
হংসৰাজ (১৯৭৫)
অপৰাজিতা (১৯৭৬)
কৰুণাময়ী (১৯৭৮)
দৌড় (১৯৭৯)
জব চাৰ্নকেৰ বিবি (১৯৭৯)
 শুভ সংবাদ (১৯৭৯)
পিপাসা (১৯৮২)
অমৰ কুম্ভেৰ সন্ধানে (১৯৮২)
সুপৰ্ণা (১৯৮৩)
বনশ্ৰী (১৯৮৩)

অসমীয়া ছবি
 অৰণ্য (১৯৭১)
কাজিৰঙাৰ কাহিনী (১৯৮২)

বঁটা
দাশগুপ্তই ১৯৭২ চনত বঙালী ছবি পিকনিকৰ বাবে শ্ৰেষ্ঠ সংগীত পৰিচালকৰ বেঙ্গল ফিল্ম জাৰ্ণেলিষ্ট এচোচিয়েচন বঁটা লাভ কৰিছিল

 তথ্য সংগ্ৰহ 

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া চলচ্চিত্ৰৰ সংগীত পৰিচালক
শ্ৰেণী:বঙালী চলচ্চিত্ৰৰ সংগীত পৰিচালক
শ্ৰেণী:পশ্চিমবঙ্গৰ ব্যক্তি
সুনন অম্বু বা বটাৰী সুনন অম্বু হ'ল চুন্দানীজসকলৰ বিশ্বাস অনুসৰি এগৰাকী মাতৃ দেৱী আৰু তেওঁ কাহ্যাংগনত বাস কৰে তেওঁক প্ৰায়ে এনে এগৰাকী মাতৃ হিচাপে চিত্ৰিত কৰা হয় যিয়ে চুণ্ডানিজ পৌৰাণিক কাহিনীত গৃহভূমি আৰু সকলো সন্মানীয় মৰ্ত্যলোকৰ যত্ন লয়

উৎপত্তি
তেওঁৰ নাম চুণ্ডানিজ ভাষাৰ   শব্দৰ পৰা আহিছে, যাৰ অৰ্থ "সন্মানীয় মাতৃ", "ৰাণীমাতৃ" বা "দেৱী মাতৃ" 

লোককথাত
সুনন অম্বুক বহুতো চুন্দানীজ লোককথাত দেখা যায়, বিশেষকৈ লুটুং কাচাৰুং, ছাংকুৰিয়াং আৰু মুণ্ডিংলয়া ডিকুছুমা কাহিনীত

পশ্চিম জাভাত মহিলাৰ স্থান
২০০১ চনৰ পৰা পশ্চিম জাভাত মহিলাৰ জনসাধাৰণ আচৰণ নিয়ন্ত্ৰণ কৰা স্থানীয় নিয়ম প্ৰয়োগ কৰা হৈছে, য'ত জিলবাব (ইছলামিক ধৰ্মীয় পোছাক) বাধ্যতামূলক কৰা হৈছে পশ্চিম জাভাৰ ইছলাম-পূৰ্ব বিশ্বাস পদ্ধতিত, সুনন অম্বু স্বৰ্গীয় জগত কাহয়াংগন (স্বৰ্গ)ৰ আটাইতকৈ গুৰুত্বপূৰ্ণ মহিলা দেৱী আছিল, যি হয়তো চুন্দানীজ সমাজত মহিলাৰ সন্মানজনক স্থান প্ৰতিফলিত কৰে, . , '     :  .  :   , 2020.

তথ্যসূত্ৰ

শ্ৰেণী:ইণ্ডোনেছিয়ান দেৱী
সুনন্দা শৰ্মা (; জন্ম: ৩০ জানুৱাৰী ১৯৯২) এগৰাকী ভাৰতীয় গায়িকা আৰু চলচ্চিত্ৰ অভিনেত্ৰী তেওঁ "বিল্লি আঁখ" শীৰ্ষক গীতটোত কণ্ঠদানেৰে সংগীত জগতত খোজ দিয়ে শৰ্মাই সজ্জন সিং ৰংৰুট নামৰ ছবিখনত সহ-অভিনেতা দিলজিৎ দোচাঞ্ঝ আৰু যোগৰাজ সিঙৰ বিপৰীতে অভিনয়েৰে তেওঁৰ অভিনয় জীৱনৰ আৰম্ভণি কৰিছিল সুনন্দাই "তেৰে নাল নাচনা" শীৰ্ষক গীতটিত কণ্ঠদানেৰে বলীউডত পদাৰ্পণ কৰিছিল

 কৰ্মজীৱন 
সুনন্দা শৰ্মাই ইউটিউবত কভাৰ গীত গাই আৰু ভিডিঅ ৰেকৰ্ডিং আপলোড কৰি তেওঁৰ কৰ্মজীৱনৰ আৰম্ভণি কৰিছিল জনপ্ৰিয়তা লাভ কৰাৰ পিছত, তেওঁ "বিল্লি আঁখ" শীৰ্ষক তেওঁৰ প্ৰথমটো একক গীত মুকলি কৰিছিল ২০১৭ চনত মুক্তিপ্ৰাপ্ত, জানি তেৰা না শীৰ্ষক তেওঁৰ গীত এটিয়ে ইউটিউবত ৩৩৪ নিযুত ভিউ লাভ কৰিছে

তেওঁ শ্ৰেষ্ঠ নৱাগতা গায়িকাৰ পিটিচি পঞ্জাবী মিউজিক বঁটা লাভ কৰিছিল ২০১৭ চনত, তেওঁ শ্ৰেষ্ঠ অভিনেত্ৰীৰ ব্ৰিট এছিয়া টিভি মিউজিক বঁটা লাভ কৰিছিল তেওঁৰ "বাৰীশ কি জায়ে" শীৰ্ষক গীতটিয়ে সমগ্ৰ ভাৰততে দৰ্শকৰ জনপ্ৰিয়তা লাভ কৰিবলৈ সক্ষম হৈছে সুনন্দ শৰ্মাই পিটিচি পঞ্জাবী চেনেলত প্ৰচাৰিত, হুনাৰ পঞ্জাব দা - ছিজন ২ নামৰ অনুষ্ঠানটিৰ উপস্থাপন কৰাৰ বাবে আমন্ত্ৰণ লাভ কৰিছিল  সুনন্দা শৰ্মাক ভাৰতীয় সংগীত উদ্যোগৰ নিউ বছ লেডী নামেৰে জনা যায় সুনন্দ শৰ্মাই ২০২৪ বৰ্ষৰ মৰ্যাদাপূৰ্ণ কান চলচ্চিত্ৰ মহোৎসৱত পদাৰ্পণ কৰিছিল আৰু তাত তেওঁ সোণালী সূতাৰে নিৰ্মিত এখন ৰঙা চুট পিন্ধিছিল

 সংগীতপঞ্জী 
 একক গীত 
 বৰ্ষ শিৰোনাম সংগীত গীতৰ কথা তথ্যসূত্ৰ টোকা ২০১৬ "বিল্লি আঁখ" গেগ ষ্টুডিঅজডেভিন্দৰ গুণ্টিআত্মপ্ৰকাশ"পাটাকে"চাংদিল ৪৭  ২০১৭ "জাট য়ামলা" দেশী ৰাউটজমনিন্দৰ কাইলী "জানি তেৰা না" সুখ ই মিউজিকেল ডক্টৰ্জজানি "কোক"গেগ ষ্টুডিঅজচাংদিল ৪৭   ২০১৮  "মৰ্নি"সুখ ই মিউজিকেল ডক্টৰ্জজানি২০১৯  "চেণ্ডেল" "বেন" আৰ্চিচুলতান "নানকী দা বীৰ" বিট মিনিষ্টাৰবীত বলজিত "দুজি ৱাৰ প্যাৰ"সুখ ই মিউজিকেল ডক্টৰ্জজানি২০২১"পাগল নাহি হোনা"আভি স্ৰাচনু সুদ অভিনীত"চোৰি চোৰি"২০২২"চাডী য়াদ"জানি"৯-৯ মাশ্বুকাঁ"২০২৩"জাট দিচদা"এন ভীকাপ্তানদেৱ খাৰুদ অভিনীত উড় দি ফিৰাঁবিলাল ছাইদচণ্ডিগড় কা ছোকৰাগুৰি নিমানাৰাজ ৰঞ্জোধ

 চলচ্চিত্ৰ 
 বৰ্ষ চলচ্চিত্ৰ  শিৰোনাম  সংগীত গীতৰ কথা সহ-কণ্ঠশিল্পী(সকল) তথ্যসূত্ৰ টোকা ২০১৮ নৱাবজাদে তেৰে নাল নাচনা বাদশ্বাহ  ২০১৯ লুকা ছুপি "পোষ্টাৰ লাগৱা দো" হুৱাইট নয়েজ মিকা সিং, নিকিতা গান্ধী (ৰেপ)২০২০ জয় মাম্মী দি"মাম্মী নু পাচান্দ"তনিষ্ক বাগচী(সুখ ই মিউজিকেল ডক্টৰ্জৰ দ্বাৰা মূল গীতটি ৰচিত)জানি"জানি তেৰা না"ৰ পৰা পুনৰ্নিৰ্মিত

 চলচ্চিত্ৰপুঞ্জী 

 চলচ্চিত্ৰ 
 বৰ্ষ  শিৰোনাম  পৰিচালক  চৰিত্ৰ  ভাষা  তথ্যসূত্ৰ  টোকা  ২০২৮  সজ্জন সিং ৰংৰুট  পংকজ বাত্ৰা  জিতি কৌৰ পঞ্জাবী   প্ৰথম চলচ্চিত্ৰ

 সংগীত ভিডিঅ 
 বৰ্ষ শিৰোনাম কণ্ঠশিল্পী(সকল) গীতৰ কথা  সংগীত টোকা তথ্যসূত্ৰ২০২১"বাৰিশ কি জায়ে"বি প্ৰাকজানি বি প্ৰাক নৱাজুদ্দিন চিদ্দিকীৰ সৈতে; কেৱল অভিনয়ৰ চৰিত্ৰত

 তথ্য উৎস 

 বাহ্যিক সংযোগ 

 

শ্ৰেণী:জীৱিত ব্যক্তি
শ্ৰেণী:পঞ্জাবী ভাষাৰ কণ্ঠশিল্পী
শ্ৰেণী:ভাৰতীয় কণ্ঠশিল্পী
শ্ৰেণী:পঞ্জাব, ভাৰতৰ ব্যক্তি
সুনয়না হাজাৰিলাল অগ্ৰৱাল  () এগৰাকী ভাৰতীয় শাস্ত্ৰীয় নৃত্যশিল্পী আৰু কথকৰ শাস্ত্ৰীয় নৃত্যৰ ক্ষেত্ৰত তেওঁৰ বিশেষজ্ঞতাৰ বাবে জনা যায় কোৱা হয় যে কথকৰ জানকীপ্ৰসাদ ঘৰানা বা বেনাৰস ঘৰানাৰ তেওঁৰ একমাত্ৰ জীৱিত অনুশীলনকাৰী ভাৰত চৰকাৰে ২০১১ চনত চতুৰ্থ সৰ্বোচ্চ অসামৰিক বঁটা প্ৰদান পদ্মশ্ৰী প্ৰদান কৰি তেওঁক সন্মান জনায়
জীৱনী
মুম্বাইত ৰেলৱেৰ এজন বিষয়াৰ ঘৰত জন্মগ্ৰহণ কৰা সুনয়না হাজাৰীলাল সৰুৰে পৰাই শাস্ত্ৰীয় নৃত্য শিকিবলৈ আৰম্ভ কৰে4 পিতৃক আন ঠাইলৈ বদলি হোৱাৰ সময়ত কথক শিকাৰ স্বাৰ্থতে তেওঁ মুম্বাইৰ পৰা অন্য ঠাইলৈ যাবলৈ অস্বীকাৰ কৰে তেওঁ বেনাৰস জানকীপ্ৰসাদ ঘৰানাৰ পৰিচিত প্ৰতিষ্ঠাপক গুৰু হাজাৰীলালৰ তত্বাৱধানত অনুশীলন কৰিছিল

সুনয়না নটৱাৰী নৃত্য একাডেমীৰ সঞ্চালক5 আৰু ভাৰতীয় বিদ্যা ভৱন, মুম্বাইৰ সংগীত আৰু নৃত্য শিক্ষাপীঠৰ কথক বিভাগৰ মুৰব্বী ইয়াৰ উপৰিও তেওঁ আন বহুতো প্ৰতিষ্ঠানৰ ভিজিটিং ফেকাল্টী আমেৰিকাৰ নিউয়ৰ্ক, ছান ফ্ৰান্সিস্কো আৰু ৰেলেত নৃত্য কৰ্মশালা অনুষ্ঠিত কৰাৰ লগতে ইটালী, জাৰ্মানী আৰু বেলজিয়ামৰ দৰে বহু দেশ ভ্ৰমণ কৰিছে ১৯৯০ চনত লছ এঞ্জেলছৰ কেলিফৰ্ণিয়া বিশ্ববিদ্যালয়ত (ইউচিএলএ) অতিথি অধ্যাপক হিচাপেও কাম কৰি আহিছে
তথ্য সংগ্ৰহ

বাহ্যিক সংযোগ
 
 
 
   

শ্ৰেণী:সংগীত নাটক একাডেমী বঁটা বিজয়ী
শ্ৰেণী:পদ্মশ্ৰী বঁটা বিজয়ী
সুনয়না (সংস্কৃত: ,  : ) হিন্দু মহাকাব্য ৰামায়ণত উল্লেখ কৰা মতে বিদেহৰ ৰাণী৷ সুনয়না হৈছে মিথিলাৰ অন্তৰ্গত বিদেহৰ ৰজা জনকৰ পত্নী তথা সীতা আৰু উৰ্মিলাৰ সীতাৰ মাতৃ৷

নামৰ অৰ্থ

সুনায়ন নামটো সংস্কৃত মূলৰ, আৰু ইয়াক সু অৰ্থাৎ ভাল আৰু নয়না অৰ্থাৎ চকু বুলি ভাগ কৰিব পাৰি এইদৰে, তাইৰ নামৰ অৰ্থ 'সুন্দৰ চকু'

 কিংবদন্তী 

 জন্ম 
বাল্মিকিয়ে তেওঁৰ পিতৃ-মাতৃৰ ওপৰত নিমাত হৈ থকাৰ সময়তে তেওঁক সীৰধ্বজ জনকৰ ৰাণী পত্নী বুলি উল্লেখ কৰাৰ বিপৰীতে ৰামায়ণৰ পিছৰ সংযোজনসমূহে তেওঁক সুনয়না বুলি উল্লেখ কৰে আৰু তেওঁক শিৱৰ এজন প্ৰখৰ ভকত সৰ্পৰ কন্যা বুলি গণ্য কৰা হয়

 বিয়া আৰু সন্তান 
সুনায়নৰ কন্যা সীতা আৰু উৰ্মিলাৰ বিবাহ অনুষ্ঠান ক্ৰমে ৰাম আৰু লক্ষ্মণৰ সৈতে

সুনয়নাৰ বিবাহ হৈছিল ৰাজধানী মিথিলাৰত বসবাস কৰা বিদেহ অঞ্চলত শাসক কৰা ৰজা জনকৰ সৈতে জনকৰ সৈতে বিবাহৰ সময়ত শিৱই দুটা মণি উপহাৰ দিছিল, এটা চূড়ামণিৰ ৰূপত আৰু আনটো আঙঠিৰ  ৰূপত

ৰামায়ণৰ মতে, জনক আৰু সুনয়নাই যজ্ঞৰ অংশ হিচাপে হাল বাওঁতে সীতাক বিচাৰি পাই দত্তক লয় সীতাক লক্ষ্মী দেৱীৰ অৱতাৰ হিচাপে গণ্য কৰা হয় পিছত জয়া একদশীত উৰ্মিলাক জন্ম দিয়ে, যি দেৱী নাগালক্ষ্মীৰ অৱতাৰ      ()   

সীতা প্ৰাপ্তবয়স্ক হোৱাৰ সময়ত জনকে তেওঁৰ স্বয়ম্বৰ পাতিছিল, য'ত ৰামে বিজয়ী হৈছিল৷ ৰাম আৰু সীতাৰ বিয়াৰ সমান্তৰালকৈ উৰ্মিলাই ৰামৰ সৰু ভাই লক্ষ্মণক বিয়া কৰায় বুণ্ডেলী ৰামায়ণৰ মতে, সুনয়নাই সীতাক আঙঠি আৰু চূড়ামণি দিছিল

 মিথিলাৰ ৰাণী 
জনকৰ মাতৃ কেইকাসীৰ পিছত সুনয়নাই মিথিলাৰ ৰাণী হিচাপে কাৰ্যনিৰ্বাহ কৰে ৰাণী হিচাপে তেওঁ বিদেহৰ ৰাজনৈতিক আৰু সাংস্কৃতিক দিশত নিজকে বিনিয়োগ কৰিছিল

তথ্যসূত্ৰ

শ্ৰেণী:ৰামায়ণৰ চৰিত্ৰ
শ্ৰেণী:পৌৰাণিক চৰিত্ৰ
সুনিতা দেৱী (১৮৯৭  ৩ নৱেম্বৰ ১৯৩২)ৰ প্ৰকৃত নাম আৰ্মিনা পীৰভয়, তেওঁক সাধাৰণতে সুনিতা বুলি জনা যায় তেওঁ লণ্ডনৰ ভাস্কৰ্যশিল্পী জেকব এপষ্টাইনৰ ভাস্কৰ্যৰ এগৰাকী মডেল আছিল, . (1993) :    . : , . 261-2. 
১৯৩২ চনৰ ৩ নৱেম্বৰত ভাৰতত হোৱা তেওঁৰ মৃত্যুক এক ৰাজনৈতিক হত্যা বুলি বিশ্বাস কৰা হয়"     ,     ," .   .,    , 4  1932, . 1.

প্ৰাৰম্ভিক জীৱন
মূলতঃ কাশ্মীৰৰ  সুনিতা আছিল এগৰাকী মুছলমান সম্প্ৰদায়ৰ মহিলা তেওঁ সেইসময়ৰ বোম্বাইৰ কোটিপতি আহমেদ পীৰভোয়ৰ সৈতে বিবাহপাশত আৱদ্ধ হৈছিল কিন্তু ১৯২০ ৰ দশকৰ আৰম্ভণিতে তেওঁৰ পুত্ৰ এনভাৰ আৰু সৰু ভগ্নী অনিতা পেটেলৰ সৈতে ইংলেণ্ডলৈ গুছি গৈছিল ইংলেণ্ডলত তেওঁলোকে "মেস্কুলাইন ব্ৰাদাৰ্ছ" নামেৰে জনাজাত যাদুকৰৰ এটা দলত যোগদান কৰিছিল সুনিতাই পাঁচ মিনিটৰ বাবে সম্পূৰ্ণৰূপে ডুব গৈ পানীৰ টেংকত বহি থকা এটা ষ্টাণ্ট কৰিছিল ব্ৰিটিছ এম্পায়াৰ প্ৰদৰ্শনীত (১৯২৪ চনৰ পৰা ১৯২৫ চনলৈ) তেওঁলোকৰ কামোদ্দীপক ট্ৰিংকেট বিক্ৰী কৰা ষ্টেণ্ডো অন্তৰ্ভূক্ত আছিল পিছলৈ সুনিতাই এগৰাকী ভাৰতীয় ৰহস্যবাদী আৰু ভৱিষ্যতবক্তা হিচাপে ব্যক্তিত্ব বিকশিত কৰে আৰু ৰাজকুমাৰী সুনিতা নামেৰে পৰিচিত হয়

মেথিউ স্মিথ
সুনিতাই ১৯২৪ চনৰ পৰা শিল্পী মেথিউ স্মিথৰ ভাস্কৰ্যৰ বাবে মডেল হিচাপে কাম কৰিছিল এনেদৰে তেওঁলোকৰ মাজত ভাল সম্পৰ্ক গঢ় লৈ উঠে স্মিথে ১৯২৪ চনত "দ্য ৰেড শাৰী, সুনিতা ৰিক্লিনিং",   (1879-1959)   ,  . '.  26  2014. আৰু "দ্য ব্লেক শাৰী, সুনিতা ৱেৰিং এ ব্লেক শাৰী" আদি শিৰ্শকৰে সুনীতাৰ চিত্ৰ অংকন কৰিছিল"  ":     .  .  26  2014.

জেকব এপষ্টাইন
জেকব এপষ্টাইনে ব্ৰিটিছ এম্পায়াৰ প্ৰদৰ্শনীত সুনিতাক লগ পাইছিল বুলি জনা যায়, ইয়াৰোপৰি তেওঁৰ বন্ধু মেথিউ স্মিথৰ জৰিয়তে সুনিতাৰ সৈতে পৰিচিত হয় বুলিও ধাৰণা কৰা হয় ১৯২৫ চনত এপষ্টাইনে তেওঁৰ পত্নী মাৰ্গাৰেটৰ চুক্তিৰ সৈতে লণ্ডনৰ গুইলফৰ্ড ষ্ট্ৰীটত থকা তেওঁৰ ঘৰত থাকিবলৈ সুনিতা, এনভাৰ আৰু অনিতাক আমন্ত্ৰণ জনায় শ্ৰীমতী এপষ্টাইনে কেথলিন গাৰ্মানক আন মহিলাৰ সৈতে সম্পৰ্কত উদগনি দি তেওঁৰ স্বামীৰ সৈতে সম্পৰ্ক সমাপ্ত কৰিবলৈ চেষ্টা কৰি আছিল

এপষ্টাইনে ১৯২৬ আৰু ১৯২৭ চনত (দুবাৰ) এনভাৰৰ মুখমণ্ডল আৰু ১৯২৬ চনত তিনিবাৰ সুনিতাৰ মুখমণ্ডলৰ মূৰ্তি তৈয়াৰ কৰিছিল সুনিতা আৰু এনভাৰ এপষ্টাইনৰ মেডোনা আৰু চাইল্ডৰ ভাস্কৰ্যৰ (১৯২৭) মডেল আছিল ভাস্কৰ্যৰ উপৰিও সুনিতা, এনভাৰ আৰু অনিতাৰ ১০০ তকৈও অধিক পানী ৰংৰ চিত্ৰ অংকন কৰা হৈছিল

মৃত্যু
১৯৩১ চনত সুনিতা ভাৰতলৈ উভতি আহে আমেৰিকান সংবাদ মাধ্যমত সুনিতাই কোৱ মতে "মই মোৰ মৃত্যুৰ মুখলৈ আগবাঢ়ি গৈছো; মই জানো এয়া ঘটিব" ১৯৩২ চনত খবৰ পোৱা গৈছিল যে তেওঁৰ "অন্ত্ৰৰ প্ৰদাহ"ৰ ফলত মৃত্যু হৈছিল যিসকলে সুনিতাক ভাৰতৰ বাহিৰতো চিনি পাইছিল তেওঁলোকে  সন্দেহ কৰিছিল যে তেওঁক বিহ খুৱাই হত্যা কৰা হৈছিল, কিয়নো ৰাউণ্ড টেবুল কনফাৰেন্সত অংশগ্ৰহণকাৰীসকলৰ সৈতে তেওঁৰ ঘনিষ্ঠতাৰ বাবে তেওঁক এজন গুপ্তচৰ বুলি সন্দেহ কৰা হৈছিল"      "  ,  , 5  1932, . 6.  26  2014."      ' "  ,   , 26  1932, . 3.  26  2014.

তথ্যসূত্ৰ

শ্ৰেণী:ভাৰতীয় মডেল
সুনীধি চৌহান (; জন্ম: ১৪ আগষ্ট ১৯৮৩) এগৰাকী ভাৰতীয় নেপথ্য কণ্ঠশিল্পী দিল্লীত জন্মগ্ৰহণ সুনিধিয়ে ৫ বছৰ বয়সৰ পৰাই স্থানীয় অনুষ্ঠানত সংগীত পৰিবেশন কৰিবলৈ আৰম্ভ কৰে আৰু ১৩ বছৰ বয়সত শাস্ত্ৰ (১৯৯৬) ছবিৰ জৰিয়তে কৰ্মজীৱনত  আত্মপ্ৰকাশ কৰে একেটা বছৰতে মেৰী আৱাজ শুনো শীৰ্ষক প্ৰথমটো গানৰ ৰিয়েলিটি শ্ব'ত জয়ী হয় আৰু মস্তৰ (১৯৯৯) ৰুকি ৰুকি ছি জিন্দগী বাণীবদ্ধ কৰি এগৰাকী বিশিষ্ট সংগীত শিল্পী হিচাপে প্ৰতিষ্ঠিত হয় গীতটোৱে তেওঁলৈ নতুন সংগীত প্ৰতিভালৈ আগবঢ়োৱা ফিল্মফেয়াৰ আৰ ডি বৰ্মন বঁটা কঢ়িয়াই আনে আৰু শ্ৰেষ্ঠ মহিলা কণ্ঠশিল্পীৰ বঁটাৰ বাবে বাবে মনোনীত হয় এক বহুমুখী কণ্ঠৰ বাবে তেওঁ পৰিচিত

২০০০ চনত ফিজাৰ মেহবুব মেৰে গীতটোৰ জৰিয়তে তেওঁ দ্বিতীয়বাৰৰ বাবে আৰু ধূমৰ (২০০৪) ধূম মচালে গীতটোৰ বাবে সুনিধিয়ে তৃতীয়বাৰৰ বাবে ফিল্মফেয়াৰৰ মনোনয়ন লাভ কৰে ইয়াৰ পিছত আৰু দুবাৰ- পৰিণীতাৰ কেইছী পহেলী আৰু দশৰ (২০০৫) দিদাৰ দেত ফিল্মফেয়াৰ মনোনয়ন পায় ২০০৬ চনত ওমকাৰাৰ বীদি গীতটোৱে প্ৰথমবাৰৰ বাবে তেওঁক শ্ৰেষ্ঠ নেপথ্য কণ্ঠশিল্পীৰ ফিল্মফেয়াৰ বঁটা আনি দিয়ে ইয়াৰোপৰি একেটা বছৰতে আৰু দুবাৰ তেওঁ ফিল্মফেয়াৰ মনোনয়ন পাইছিল;  অকসৰৰ (২০০৬) ছোনিয়ে আৰু ৩৬ চাইনা টাউনৰ (২০০৬) আচিকি মেঁইৰ বাবে

পিছৰ বছৰত চৌহানে আজা নাচলেৰ (২০০৭) শীৰ্ষগীত আৰু "হনীমুন ট্ৰেভেলচ্ প্ৰাইভেট লিমিটেড"ৰ সাজনজী ৱাৰি ৱাৰি বাণীবদ্ধ কৰে, যিয়ে সমালোচক আৰু ব্যৱসায়িক দিশৰ পৰাও ভাল সহাৰি পাইছিল সুনিধিয়ে ৰব নে বনা দি জোড়ীৰ ডান্স পে ডান্স আৰু লাভ আজ কালৰ (২০০৯) চোৰ বজাৰী বাবেও ফিল্মফেয়াৰ মনোনয়ন পাইছিল ২০১০ চনত আইটেম গীত শীলা কী জৱানীয়ে (২০১০) তেওঁলৈ দ্বিতীয়টো ফিল্মফেয়াৰ বঁটা আনি দিয়ে আৰু গুজাৰিছৰ (২০১০) উদি শীৰ্ষক গীতটো ইণ্টাৰনেচনেল ষ্টাইলড কাৰ্নিভেল চঙৰ বাবে মনোনীত হয় ২০১০ চনত আন্তঃৰাষ্ট্ৰীয় সংগীতত তেওঁ পদাৰ্পন কৰে; এনৰিক ইগলেছিয়াছৰ "হাৰ্টবিট" গীতটোৰ এটা বিকল্প সংস্কৰণত তেওঁ কণ্ঠদান কৰে

নেপথ্য গায়নৰ উপৰিও চৌহানে কেইবাটাও টেলিভিছনৰ ৰিয়েলিটি শ্বত বিচাৰক হিচাপে দায়িত্ব লোৱাৰ উপৰিও বহু কেইটা মিউজিক ভিডিঅত তেওঁ অংশ লৈছে সংগীতৰ কেৰিয়াৰৰ উপৰিও বিভিন্ন দাতব্য সংস্থা আৰু সামাজিক কামৰ সৈতেও তেওঁ জড়িত ২০১২-ৰ পৰা ২০১৫-লৈ ভাৰতৰ ফৰ্বছ চেলিব্ৰিটি ১০০ তালিকাত চাৰিবাৰকৈ তেওঁৰ নাম অন্তৰ্ভূক্ত হৈছে
প্ৰাৰম্ভিক জীৱন
১৯৮৩ চনৰ ১৪ আগষ্টত ভাৰতৰ নতুন দিল্লীত সুনিধি চৌহানৰ জন্ম হৈছিল তেওঁৰ পিতৃ দুষ্যন্ত কুমাৰ চৌহান উত্তৰ প্ৰদেশৰ ব্যক্তি আছিল আৰু তেওঁ আছিল শ্ৰীৰাম ভাৰতীয় কলা কেন্দ্ৰৰ নাট্য ব্যক্তিত্ব তেওঁৰ মাতৃ এগৰাকী গৃহিণী, যিয়ে সুনিধিক সংগীতৰ ক্ষেত্ৰখনত কেৰিয়াৰ গঢ়িবলৈ প্ৰভাৱিত কৰিছিল তেওঁৰ এগৰাকী ভনীয়েকো আছে চাৰি বছৰ বয়সত সুনিধিয়ে প্ৰতিযোগিতা আৰু স্থানীয় অনুষ্ঠানত পৰিৱেশন কৰিবলৈ আৰম্ভ কৰে পৰৱৰ্তী সময়ত পিতৃৰ বন্ধুসকলে সুনিধিৰ গায়কী প্ৰতিভাক গুৰুত্ব সহকাৰে ল'বলৈ পতিয়ন নিয়াইছিল সেই সময়ছোৱাত তেওঁ লাইভ শ্ব' কৰি আছিল আৰু কেছেট আৰু চিডি শুনি নিয়মীয়া ৰেৱাজ অব্যাহত ৰাখিছিল

তথ্যউৎস

 বাহ্যিক সংযোগ 

 

শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
শ্ৰেণী:তামিল চলচ্চিত্ৰৰ নেপথ্য কণ্ঠশিল্পী
শ্ৰেণী:তেলেগু চলচ্চিত্ৰৰ নেপথ্য কণ্ঠশিল্পী
শ্ৰেণী:কানাড়া চলচ্চিত্ৰৰ নেপথ্য কণ্ঠশিল্পী
শ্ৰেণী:মাৰাঠী চলচ্চিত্ৰৰ নেপথ্য কণ্ঠশিল্পী
শ্ৰেণী:ফিল্মফেয়াৰ বঁটা বিজয়ী